Нурмат Отабеков феврал ойида карантин чекловлари қайта тикланишига оид хабарларга изоҳ берди - Zamin.uz\n07:40 / 24.01.2021\nИжтимоий тармоқларда коронавируснинг янги штамми Ўзбекистонда ҳам аниқлангани, бу касаллик олдингисиданда оғир кечиши тўғрисидаги аудио тарқалди. Шунингдек, Тошкент давлат педагогика университетида ҳам вируснинг янги штамми қайд этилганига оид маълумотлар эълон қилинди.\n“Гап бундоқ, феврал ойидан бошлаб карантин қайтаркан. Ковид марказлар яна очиларкан. Янги штаммда бурун битиб, томоқ йиринглаши, ич кетиши билан кечаркан. Касаллик жуда кескин кечаркан. Кимда кузатилса дарҳол шифокорга мурожаат қилсин”, – дейди кимлиги номаълум бўлган эркак.\nВазият бўйича изоҳ олиш учун Коронавирусга қарши курашиш республика штаби аъзоси Нурмат Отабеков билан боғландик.\n“Ўзбекистонда коронавируснинг янги штамми қайд қилинмаган. Юқоридаги аудиода айтилган белгилар олдинги штаммга ҳам хос бўлиши мумкин. Янги штамм қайд қилинмагани туфайли эҳтиёт чораларини сусайтириш ярамайди. Биз ҳамон пандемия даврида яшаяпмиз.\nКарантин чораларининг феврал ойида кучайтирилиши ҳақидаги гаплар ўринсиз. Бу борада фақат республика махсус комиссияси қарор чиқариши мумкин. Бундай қарор чиқарилганда эса расман эълон қилинади.\nЎзбекистонда ҳар куни турли ҳудудларда коронавирус аниқланмоқда. Шу жумладан, Тошкент давлат педагогика университетининг талабасида ҳам коронавирус инфекцияси қайд этилгани рост. Аммо бу янги штамм эмас, умуман эпидемиологик вазият ҳам барқарор. Ўша факультет талабаларига маълум муддат жавоб берилгани эса стандарт амалиёт.\nТакрор айтаман, касаллик бизга кириб келмабди, дея хотиржамликка берилиш, ҳимоя ва гигиена қоидаларини унутиш тўғри эмас. Эҳтиёт чоралари ҳамон амалда”, – деди Нурмат Отабеков. “Замин” янгиликларини “Twitter”да кузатиб боринг\n16-01-2021, 19:24, Жамият\n27-11-2020, 00:30, Жамият\n24-10-2020, 00:10, Жамият\nНурмат Отабеков «дока ниқоб спирт билан намлаб тақиб юрилса, коронавирус юқмайди» мазмунидаги гап-сўзларга изоҳ берди\n17-07-2020, 09:30, Жамият


1997 йил 3 майдан буён ҳар йили матбуот эркинлигига муносиб ҳисса қўшган инсонлар ЮНЕСКО тарафидан мукофотлар билан тақдирланади.\n“Чегара билмас мухбирлар” ташкилоти маълумотларига кўра, бу йил матбуот эркинлиги бўйича Ўзбекистонда ўзгаришлар сезилган бўлса-да, мамлакат ҳамон ташкилот эълон қилган 180 давлат рўйхатидаги энг ёмон ўнталик ичида қолмоқда.\n1988 йили «Эркин сўз» газетасини, тўғрироғи, норасмий Ўзбекистон эркин ёшлари уюшмаси хабарномасини чиқаришга муваффақ бўлганимни эслайман. Бунгача биз фаоллар билан Ўзбекистон мустақиллиги ва демократия тарғиб қилинган турли варақа ва чақириқлар кўпайтириб тарқатардик.\nҚуронбой қўлбола тайёрланган махсус туш ва скалпелни олиб ишга киришди, мен эса ёзув машинкасида колонка матнларини тера бошладим.\nМақсад тўрт саҳифага долзарб ва қисқа мақолаларни ихчам шаклда жойлаш эди. Адолат нуқтаи назаридан айтишим керак, ўша йили газетамиз билан параллел “Бирлик” ҳаракатининг Фахриддин Худойқулов бош-қош бўлган хабарномаси ҳам чиқа бошлади.\nНорасмий нашр фаолияти узоққа бормади. Уни давлат рўйхатидан ўтказиш масаласи бошни қотирди.\nУ кишининг асосий эътирози аввалига газетанинг номига бўлди. “Нима дегани “Эркин сўз”, нима эркин эмас сўз ҳам бор эканми?” дея мени калака қила бошлади.\nЛекин у пайтлар ҳар ҳолда ошкоралик, мен ҳам тап тортмай, газетани унинг рухсатисиз ҳам чиқариб келганимиз ва шундай давом эттиришдан бошқа чорамиз йўқлигини айтдим.\nМосквада қарийб бир ҳафта қолиб кетдик. Сафаримиз анча сермаҳсул бўлди, Фахриддин ака ўзбек тилларида 200 минг, рус тилида 200 минг нусхада чиқадиган бутуниттифоқ газетасини рўйхатдан ўтказишга эришди, 007 рақамли чўғдай қип-қизил гувоҳномани олганимизда хурсандчилигимиз чексиз эди.\nРеферендум арафасида газета тайёрлаб ўтирган пайтимиз офисимизни бир гуруҳ “мент”лар келиб босди. Ҳаммаёқ ваҳима.\nСўнг мен журналистиканинг босма тури билан хайрлашгунимга қадар анча вақт Муҳаммад Бекжон ва ҳур фикрли бошқа кўп ҳамкасбларим билан «Эрк» газетасида бир муддат ҳамкорлик қилдим.\ndata-title="3 май — Халқаро матбуот эркинлиги куни" data-description="
1997 йил 3 майдан буён ҳар йили матбуот эркинлигига муносиб ҳисса қўшган инсонлар ЮНЕСКО тарафидан мукофотлар билан тақдирланади.

Бироқ бу ..." data-image="https://eltuz.com/wp-content/uploads/2017/04/rasm2492.jpg" data-url="https://eltuz.com/satira/195469/" data-services="facebook,odnoklassniki,twitter,telegram" data-counter="ig">


БМТ спортдаги коррупция тўғрисидаги илк ҳисоботни эълон қилди\nҲисобот муаллифларининг қайд этишича, глобаллашув, улкан пул оқими, спортдаги қонуний ва ноқонуний пул тикишларнинг жадал ўсиши, технологияларнинг ривожланиши спортни ноқонуний даромад топишга интилувчи жиноий тармоқлар учун янада жозибали қилди.\nСпорт оламидаги улкан пул оқими кўплаб мусобақаларнинг жиноий тармоқлар ва коррупцион схемалар билан узвий боғланишига олиб келди. Спортдаги ноқонуний пул тикишлар ҳажми 1,7 трлн долларни ташкил этади. Бу ҳақда БМТнинг гиёҳвандлик моддалари ва жиноятчилик бўйича бошқармаси ҳисоботида айтилмоқда.\nБу спортдаги коррупция тўғрисидаги илк ҳисоботдир. Ҳисобот муаллифларининг қайд этишича, глобаллашув, улкан пул оқими, спортдаги қонуний ва ноқонуний пул тикишларнинг жадал ўсиши, технологияларнинг ривожланиши спортни ноқонуний даромад топишга интилувчи жиноий тармоқлар учун янада жозибали қилди.\nҲисобот 200 нафарга яқин экспертлар билан ҳамкорликда тайёрланган. Унда бугунги спортдаги жиноятчилик билан боғлиқ вазият чуқур таҳлил қилинган. Экспертлар гуруҳи ҳукуматлар, спорт ташкилотлари, хусусий сектор, академик доиралар ва бошқа манфаатдор томонлар вакилларидан ташкил топган.\nУлар муаммоларни таҳлил қилишдан ташқари, жиноятчилик ва коррупцияга қарши курашишнинг самарали услубларини ҳам таклиф қилган.\nҲужжат Халқаро коррупцияга қарши курашиш куни ва 13 декабрда Мисрда бошланадиган коррупцияга қарши курашиш бўйича БМТ конвенциясига аъзо давлатлар анжумани арафасида эълон қилинди.\n07:36 / 20.01.2022\nҲужжатларни коррупцияга қарши экспертизадан ўтказиш тартибига ўзгартириш киритилади\nМеркел БМТда ишлаш тўғрисидаги таклифни рад этди\nАнгела Меркел БМТда иш бошлаши мумкин - ОАВ\nҚонунчилик ҳужжатларини коррупцияга қарши экспертизадан ўтказиш бўйича экспертлар реестри шакллантирилади


Блог: Тушкунлик даври ўтдими? - BBC O'zbek\nБир ҳафта олдин жамиятдаги депрессия ҳақида ёзмоқчи эдим. (Қадимгилар бу касалликни одамдаги "ноумид шайтон" ҳолати дейишган.)\nОрада Ўзбекистон учун фавқулодда ҳодиса бошланиб қолди. Ватандошлардаги, марҳум давлат раҳбари ҳаёт эканида уни мақтовчилар ва уни ёмонловчилар кампанияси авжига чиқди. Фавқулодда ҳодиса вақти "маддоҳлар" раҳбарни дуо қилиш кампаниясини бошлаб юборишди. "Аламзада"лар эса аксини қилишди. Бу икки армия ўз эҳтиросларини аямай бир-бирига қарши шаклда ифода этишди. Аслида, бу икки шаклни туғувчиси-яратувчиси бир - эҳтирос эди. Бу икки бир-бирига қарама-қарши одамлар аслида бир тоифага мансуб. Эҳтиросларидан келиб чиқиб бошқа кишининг уларга фойдаси теккани ё аксинча зулм кўргани бўйича баҳо беришга(мақташ ёки нафратга) ошиқишади.\nБир шоир, исми эсимда йўқ, ёзган экан:" Мақтов ширин оғу - ширин ўлдирар". Мақтов албатта, мақталганни ўлдиради, жисмоний маънода эмас, руҳий маънода ўлдиради, у одам фикр тараққиётида шаклланмай қолиши мумкин. Шунингдек, нафрат ҳам оғу, лекин аччиқ оғу, у фақат нафрат қилганнинг ўзини ўлдиради. Яъни фикр қилишдан тўхтаб қолади. Реалликни кўрмайди. Ҳаётдан узилиб қолади. Жумладан, мақталган ҳам.\nБу икки симптом жамият касал эканини билдиради. Касалга эса зулм қилинмайди, унга ҳар қандай табиб, аввало, юмшоқ муомала қилади: диагноз қўяди, кейин ҳар хил рецепт ёзиб беради. Вақт узунасида муолажа қилинади. Табибнинг радикал чора қўллагани камдан-кам, фавқулодда ҳолатларда бўлади.\nЎтган 25 йил натижасида - охирига келиб ҳеч ким ўз ишини бажармай қўйгани маълум бўлди. Журналист ўз вазифасини бажармай қўйди, тарихчи ўз вазифасини бажармай қўйди, конституцион суд раиси ўз вазифасини бажармай қўйди, адвокат ўз вазифасини бажармай қўйди, мулло ўз вазифасини бажармай қўйди, судья ўз вазифасини бажармай қўйди, мухолиф партия ўз вазифасини бажармай қўйди, ҳукуматдаги партия ўз вазифасини бажармай қўйди, деҳқон ўз вазифасини бажармай қўйди, солиқчи ўз вазифасини бажармай қўйди, прокурор ўз вазифасини бажармай қўйди, милиция ўз вазифасини бажармай қўйди ва хоказолар ўз вазифасини бажармай қўйди. "Нега, бундай валдираяпсиз. Сиз жинни-пинни эмасмисиз?"- дейсиз, албатта. Тушунаман. Чунки сизу-биз ҳам фикрламай қўйдик, давлатда гражданлик бурчимизни бажармай қўйдик.\nЯъни ҳеч ким мамлакат қонунига бўйсунмади. Қонунни буздик. Ҳеч ким меҳнат қилмади. Ҳар кунги муаммо консервалаб қўйилди, ўйладикки, муаммонинг ечими шунда, муаммоларни муҳрлаб, консервалаб қўйишда. Коинот эса, табиат эса бундай яратилмаган, бундай ирода этилмаган. Коинот ҳам, табиат ҳам доим ҳаракатда, масалан, фасллар ўз вазифасини бажаради, қуёш ўз вазифасини бажаради ва ҳоказо.\nБу биргина Ўзбекистон учун тааллуқли эмас, албатта. Бутун постсовет мамлакатларидаги муаммо бу. Посткоммунистларнинг совет постмодерни дунёси, даври.\nДавлат раҳбарининг ўлими Ўзбекистонда постсовет даври тугашидан дарак беради, албатта. Буни асослашнинг кераги ҳам йўқ, фикрлайдиган одам учун бу, тундай ойдин, кундай равшан кўринади.\nМарҳум президент И.А.Каримов (Аллоҳ гуноҳларини кечирсин, жойи жаннатда бўлсин. Давлат ишидаги хатоларини ҳам хайрли қилсин. Сабоқ қилсин.) феноменига ҳозир баҳо бериш, хулоса қилиш сабрсизликни ва хато хулосага келишни билдиради, албатта. Чунки собиқ давлат раҳбари жисмонан вафот этган бўлса-да, у яратган тузум ҳали кучда, лекин энди жонсиз, ўлик. Унинг мотори, жони собиқ ва марҳум раҳбарнинг ўзи эди. Қонун эса ишламасди.\nМарҳум, собиқ президент феномени Ўзбек давлатчилиги деган ғояни шакллантиришда эди. У ашаддий равишда бу ғояни амалга ошириш учун бел боғлади: унга бу ишда ҳеч ким халақит бермаслигини истади; эркин фикрни, мухолиф позицияни ҳам синдирди. Парадокс. Советча қараш билан, радикал чора ва қарорларни қўллади.\nМарҳум президент ички дунёсининг, интеллектининг, қарашининг шаклланиши совет модернизмининг маҳсули десак адашмаймиз. Ва уни сал-пал тушуна бошлаймиз. Совет интеллекти борлиқни уч ўлчамли қабул этмайди. (Бу ғоя совет модернизмининг асоси эди.) Шундан, у интеллект қонун билан муносабат ва муомала қилолмайди, қонунни менсимайди.\nДавлатчилик моҳияти ҳақида бизда ҳали замонавий ва эркин қарашлар шаклланмаган, китоблар ёзилмади. Ҳозирча давлатчиликнинг ташқи тарафи, фасади яратилди. Бу, албатта, марҳум президентнинг хизмати.\nБиз ҳозирча давлат раҳбари бу, аҳолини бошқарадиган киши, деб тушунамиз. Моҳиятан эса, бошқача бўлиш керак. Давлат раҳбари аввало, ўзини давлат конституциясига мувофиқ бошқарадиган, ўз шахсий амбициясини, шахсий иродасини қонунга бўйсундириши керак. Қисқа ва лўнда айтганда, гарант. Конституция - Қонун ҳар хил қарору-баҳоналар орқали четлаб ўтилмайди. Шундагина раҳбар ўз вазифасини бажараётган бўлади. Шундагина, жамиятдаги ҳар бир киши ўз вазифасини бажаради. Шундагина давлатчилик маданияти шакллана бошлайди. Шундагина кишиларда умидбахш руҳ пайдо бўлади, депрессиядан қутулади. Ичларидаги позитив потенциал юзага чиқади. Фикр тараққиётида юксалади ва хоказо.\nМарҳум президент давлатчиликнинг ташқи кўриниши - фасади қурилишининг ашаддий тарафдори бўлган бўлса, эндиги президент давлат қонуни-конституция ишлашининг фанатиги бўлиши керакдай. Демократик Қонун одам ичидаги коинот эквивалентига тенг ва унга асосланган бўлади, у шунчаки, шахсий манфаатга мослаб ёзилмайди, тўқилмайди. Агар шундай бўлса, у қонун бўлмайди. Қонун ҳеч қачон одам эркини чекламайди, аксинча унга ҳурлик беради, унинг ичидаги позитивни, потенциални, умидбаш руҳни юзага чиқаради. Қонун жамиятда шахсларни туғдиради. Қонун беморни даволайди: жамият мақтанчоқлик ёки нафратини тўкиб солиш билан шуғулланмайди. Аксинча бўлса, тушкунлик, депрессия одамни қамраб олади: бундай касаллардан, бемалол, радикалчи ёки террорчи ёки қадимчи ёки мутаассиб ёки порахўр ёки ўғри ёки бюрократ ясалади.\nЯнги раҳбар эски раҳбарнинг сиёсатини давом эттираман деса, у аввало давлатчилик шаклланишига зарар келтирган бўлади. Чунки эски бошлиқ ўз миссиясини бажариб бўлди. Фасадни қурди, энди бино ичини таъмир қилиш керак бўляпти.\nМарҳум президент даврига шу давр ичидан туриб баҳо бериш, менимча, жоҳиллик. Агар абсолют нуқтада туриб-юксак идеалларга асосланиб фикр билдирсам ҳам, бу-да нодонлик бўлади. Вақт ўтиб, бу давр тарихга айланганда, фикрловчи ҳар қандай одам холис баҳосини беради.\n"Ислоҳотлар ислоҳот учун эмас, одам учун" қараши менингча ўз вазифасини бажариб бўлди. Эндиги ислоҳот конституция ишлаши учун ва Давлат Қомусининг шаклланиши назарий ҳам амалий жиҳатдан янги босқичга чиқиши учун бўлиши керакдай. Қомус амалда бўлсагина, ишласа, жамиятдаги ҳар бир киши ўз вазифасини бажаради. Ичидаги позитив ташқарига чиқади. Омма шахсга айланади. Ҳеч ким ҳеч ким томонидан бошқарилмайди, аксинча ҳар бир киши ўзини ўзи бошқаради, бу гражданлик жамияти дегани. Бу, марҳум ва собиқ президентнинг "кучли давлатдан кучли гражданлик жамиятига ўтиш"и деб айтгани.\nФасадга ҳаддан ташқари эътибор бериб қўйганимиздан мақсадни, ориентирни ҳам йўқотиб қўйдик. Ориентир эса давлат қомусига амал қилиш билан топиб олинади.\nЮқорида ёзилган нарсалар дунё учун примитив фикрга айланиб бўлган. Қомусига амал қилиш улар учун оддий кундалик ҳолат. Тараққийпарвар мамлакатлар қонунни бузишни жиноят деб биладилар, ватанга, одамзотга хиёнат деб биладилар. Бу тушунча уларда шаклланиб бўлган ҳам.\nБир ҳафта олдин жамиятдаги депрессия ҳақида ёзмоқчи эдим. (Қадимгилар бу касалликни одамдаги "ноумид шайтон" ҳолати дейишган.) Мақола ҳафта воқеаси натижасида бошқа ўзанга бурилиб кетди. Аммо шуни яхши биламанки, "ноумид шайтон" ҳолатидан фақат қонунга амал қилиш билангина қутулиб чиқиш мумкин. Ориентирни топиб олиш мумкин.


ЕЧЛда тур ўйинлари: “Сити” ПСЖдан реванш оладими? | Qalampir.uz\nЕЧЛда тур ўйинлари: “Сити” ПСЖдан реванш оладими?\nСпорт\t24 Ноябрь 18:51 1109\nБугун, 24 ноябрдан 25 ноябрга ўтар кечаси UEFA Чемпионлар лигаси гуруҳ босқичининг 5-туридан ўрин олган 8 та учрашув ўтказилади.\n“Интер” ўз майдонида “Шахтёр” жамоасини, “Ливерпуль” “Порту”ни, “Атлетико” эса “Милан”ни қабул қилади. “Реал Мадрид” сафарда “Шерифф” (Молдова) билан, “Манчестер Сити” ПСЖ билан баҳс олиб боради.\nШунингдек, “Бешиктош” (Туркия) – “Аякс” (Нидерландия), “Спортинг” (Португалия) – “Боруссия Д” (Германия) ва “Лейпциг” – “Брюгге” учрашувлари ўтказилиши режалаштирилган.\n“А” гуруҳида турнинг марказий учрашуви “Манчестер Сити” ва ПСЖ ўртасида бўлиб ўтади. Беллашувда ғалаба қозонган клуб плей-офф йўлланмасини ҳал қилади. Аслида мағлуб жамоа ҳас “Брюгге” “Лейпциг”ни мағлуб эта олмаса 1/8 финал чиптасини ҳал қилади. Бироқ атиги 1 очко жамғарган германияликлар ЕЧЛ билан хайрлашиб бўлган.\n“В” гуруҳида пешқадамлик қилаётган “Ливерпуль” юз фоизлик натижа қайд этган. Мерсисайдликлар кейинги икки ўйинда мағлуб бўлган тақдирда ҳам 1-ўриндан пастга тушиб кетмайди. Иккинчи йўлланма учун, “Порту”, “Атлетико” ва “Милан” кураш олиб боради.\n“С” гуруҳида барча учрашувда ғалаба қозонган “Аякс” плей-оффга йўл олган. Нидерландияликларнинг бугунги рақиби “Бешиктош” эса гуруҳда сўнгг ўринни эгаллаши аниқ бўлиб улгурган. Шунинг учун, ҳеч қандай аҳамиятга эга бўлмаган учрашувда жамоалар ёш футболчиларга имконият тақдим этса, ажаб эмас. “Спортинг” ва “Боруссия” иккинчи ўрин учун курашади ва учрашувда ғалаба қозонган жамоа катта эҳтимол билан 1/8 финал масаласини ҳал қилади.\n“D” гуруҳида “Реал Мадрид”, “Интер” ва “Шерифф” жамоасида нимчорак финал учун имконият сақланиб қолган. “Қироллик клуби” Жасурбек Яхшибоев тўп тепадиган Молдова клубини, “Интер” эса аутсайдер “Шахтёр”ни мағлуб этса, сўнгги тур расмиятчиликка айланиб қолади.\nЭслатиб ўтамиз, “Бавария”, “Ювентус”, “Аякс”, “Челси”, “Манчестер Юнайтед” ва “Ливерпуль” аллақачон кейинги босқичга масаласини ҳал қилиб бўлган.\nЕЧЛ ПСЖ “Ливерпуль” UEFA Чемпионлар лигаси “Манчестер Сити” “Милан”\n26 Ноябрь 13:02 52628\n26 Ноябрь 11:11 39546\n27 Ноябрь 19:00 37432\n25 Ноябрь 20:25 32977\n25 Ноябрь 08:20 32652


Миллий армиямиз – бизнинг ифтихоримиз ва ғуруримиз! | O'zLiDeP\nМиллий армиямиз – бизнинг ифтихоримиз ва ғуруримиз!\nO‘zLiDeP Самарқанд вилоят Кенгаши томонидан 14 – январь Ватан ҳимоячилари куни муносабати билан жойларда маданий-маърифий учрашувлар ўтказилмоқда. Ана шундай тадбирларнинг навбатдагиси Самарқанд бирлашган техника мактабида бўлиб ўтди.\nТадбирда сўзга чиққанлар мамлакатимизда амалга оширилаётган бунёдкорлик ва яратувчанлик ишлари, эришилган барча ютуқларимиз замирида тинчлик ва осойишталик мужассам эканлигини алоҳида таъкидладилар.\nМустақиллик йилларида миллий армиямизни жанговар тайёргарлиги, Қуролли Кучларимизни мудофаа қудрати ва жанговар салоҳиятини ошириш, армиямизни замонавий қурол-яроғ ва техника билан таъминлаш бўйича кенг кўламли ислоҳотлар амалга оширилди.\n– Миллий армиямиз ёшларнинг иродасини тоблайдиган, уларни ўз Ватани ва халқига садоқат руҳида тарбиялайдиган жасорат ва матонат мактабига айланди, – дейди O‘zLiDeP Самарқанд вилоят Кенгаши раисининг ёшлар масалалари бўйича ўринбосари Меҳрож Усмонов. – Ёшларимизнинг ҳарбий хизматга, эл-юртимиз тинчлиги ва осойишталиги, осмонимиз мусаффолиги, сарҳадларимиз дахлсизлигини таъминлашга бўлган интилиши кучайди.\nТадбирда давлатимиз суверенитети ва ҳудудий яхлитлиги, аҳолининг тинч ҳаёти ва хавфсизлигини ҳимоя қилиш, Қуролли Кучларимиз сафида хизмат қилиш ҳар биримиз учун муқаддас бурч экани алоҳида эътироф этилди.


Энг муносиб номзодга овоз бердим\nЎзбекистон Республикаси Президенти сайлови Тошкент вилоятида ҳам эрта тонгдан кўтаринки кайфиятда бошланди.\nВилоятда ташкил этилган 872 сайлов участкасида бир миллион тўққиз юз мингдан ортиқ сайловчи рўйхатга олинган. Уларнинг 12 минг 187 нафари илк бор овоз бераётган ёшлар.\nЧирчиқ шаҳридаги 52-сайлов участкасида муҳим сиёсий тадбирнинг юқори савияда уюшқоқлик билан ўтишини таъминлаш учун барча зарур шароит яратилди. Сайлов қонунчилигига оид маълумотлар, сайловчилар ҳуқуқ ва мажбуриятлари тўғрисидаги тарғибот воситалари кўринарли, қулай жойга қўйилди.\n–Чирчиқ шаҳрида 113 минг 400 дан зиёд сайловчи иштирок этиши кутилмоқда. Уларнинг 271 нафари биринчи марта овоз берувчилардир, – дейди 10-Тошкент вилояти округ сайлов комиссияси аъзоси Ботир Қодиров. – Мамлакатимиз ҳаётида муҳим ўрин тутадиган, ҳаётимизга, фарзандларимиз иқболига дахлдор ушбу сиёсий тадбирда кимёгарлар шаҳри аҳолиси фаол иштирок этаётир.\nБеморлар, ногиронлар ҳамда жисмоний имконияти чекланган фуқароларнинг ҳам мазкур жараёнда иштирок этишини таъминлаш мақсадида кўчма овоз бериш қутиларидан фойдаланилмоқда.\n– Феруз маҳалласидаги кўп қаватли уйлардан бирида истиқомат қилувчи Умар ота Иномов бу йил 69 ёшни қарши олади, – дейди Чирчиқдаги 135-сайлов участкаси раиси Саид Зиёев. – Отанинг жисмоний имконияти чеклангани боис, кўчма қути ёрдамида хонадонида ўз конституциявий ҳуқуқидан фойдаланишини таъминладик.


Шунчаки синаб кўринг, сиз учун жуда фойдали - zarnews.uz\n1. Бир ҳафта давомида қаддингизни ростлаб ўтиришга ва юришга ҳаракат қилинг. Шунда хотирангиз яхшиланганини ва миянгиз тез ишлаётганини ҳис қиласиз.\n2. Хушламайдиган ёки аразлашган инсонингиз билан муносабатларингизни яхшилашга ҳаракат қилиб кўринг. Масалан, хаёлан унга чиройли нарсалар совға қилинг. Шунда унинг қанчалик хурсанд бўлишига гувоҳ бўласиз. Ва охир-оқибат фиркларингиз моддийлашиб, ҳаётда ҳам у билан яхши муносабатда бўласиз.\n3. Ухлашдан 2 соат олдин телевизор ва компьютерни ўчиринг. Шунда сиз орзуларингизни кўра бошлайсиз ва ич-ичингизда ижодий истак, катта мақсадлар уйғотади.\n4. 2 ҳафта давомида фақат иш юзасидангина телефонда гаплашинг. Шунда сиз бир кунда 24 соат борлигига амин бўласиз. Яъни вақтингизни тежайсиз.\n5. 1-2 ҳафта давомида уйқуга кетиш олдидан таом тановул қилманг. Натижада тинч ором оласиз ва эрталаб яхши кайфият билан уйғона бошлайсиз.\n6. 1-2 ҳафта давомида туз ва мурчсиз таом енг. Шунда сиз камроқ овқат еяётганингизни биласиз. Энг муҳими, анча вазн йўқотганингизни ҳис қиласиз.\n7. 1 ҳафта давомида газли ичимликлар ва лимонад ичманг. Шунда сиз оддий сувнинг қанчалик ёқимли ва фойдали эканлигини биласиз. Ва саломатлигингиз учун анчайин фойдали иш қилган бўласиз.\n8. 2 ҳафта давомида чой ва қаҳвадан воз кечиб кўринг. Натижада тўйиб ухлайсиз, бунинг устига, юз терингиз текислашиб, ажинлар чекинишига эришасиз. Ва камроқ асабийлашасиз.\n9. Ҳар гал сигарет чекиш истаги уйғонганда уни олма, мандарин, апельсин, банан ёки 1 стакан сув билан алмаштиринг. 2 ҳафта давомида айнан шундай қилсангиз, ўзингизда куч, бардош ва қаътият ҳис қиласиз. Чекиш одатидан эса шу тарзда воз кечишинигз мумкин.


Байден 1,9 триллион долларлик «Америка учун нажот режаси» ни таклиф қилмоқда\nАҚШнинг сайланган президенти Жо Байден пайшанба куни кечқурун коронавирус пандемияси билан зарар кўрган АҚШ иқтисодиёти учун 1,9 триллион долларлик ёрдам режасини эълон қилди.\nАмериканинг Нажот режаси деб номланган Байденнинг стратегиясида аҳолига тўғридан-тўғри нақд тўловлар, кичик бизнесга ёрдам ва эмлаш харажатлари киради.\nБайденнинг сўзларига кўра, «миллат саломатлиги хавф остида» ва «ҳозироқ» чоралар кўриш керак. Режани амалга ошириш натижасида олинадиган фойда «харажатлардан анча устун туради». «Ушбу сармоялар янги иш ўринлари шаклида қайтади ... бу узоқ муддатли иқтисодий зарарни олдини олади. Инқироз даврида ... биз ҳаракатсиз бўлишга қодир эмасмиз», деди Байден.\nРежага кўра, тахминан бир триллион доллар декабрда қарор қилинган миллионлаб америкаликларга бир марталик тўловлар учун сарфланади. 415 миллиард пандемия ва эмлашларга қарши курашга сарфланади. Яна 440 миллиард кичик бизнесни қўллаб-қувватлашга йўналтирилади.\nБайденнинг режасида, шунингдек, одамларни ижарага олинган уйлардан кўчиришга ва банклар томонидан ипотека учун гаровга қўйилган мол-мулкни олиб қўйишга қўйилган мораторийнинг сентябрь ойигача узайтирилиши кўзда тутилган. Ҳужжат, шунингдек, федерал даражадаги энг кам иш ҳақи миқдорини икки баравар кўпайтиришни таклиф қилади — соатига 15 долларгача.\nАҚШ Конгрессидаги демократик раҳбарлар аллақачон сайланган президентнинг дастурини олқишладилар.


Qalampir.uz - Ситора Олимжонова бировнинг эрини тортиб олгани ҳақидаги гап-сўзларга ойдинлик киритди\nСитора Олимжонова бировнинг эрини тортиб олгани ҳақидаги гап-сўзларга ойдинлик киритди\n15:27, 14.08.2017 Шоу-бизнес\nБир неча кундан буён Ситора Олимжонова ушбу гап-сўзларга ойдинлик киритмай келаётган эди. Актриса кеча ижтимоий тармоқлар орқали ўзи ҳақида тарқалган “янгиликлар”га муносабатини билдирди.\nАввалроқ, актриса Ситора Олимжонова турмушга чиққани, актрисанинг тўйи Таиланддаги Пхукет оролида бўлиб ўтгани, бироқ у турмуш ўртоғини оммага кўрсатмагани ҳақида хабар берган эдик. Орадан кўп ўтмай бир аёлнинг ижтимоий тармоқ орқали Ситора Олимжонова турмушга чиққан йигит менинг эрим қабилидаги иддаолари ёзилган ёзишмалари тарқатилди. Бироқ бу аёл кимлиги ва унинг ҳақиқатан бор-йўқлиги номаълум. Интернет оламида эса Ситора Олимжонованинг тўйи муҳокама майдонининг асосий мавзуси бўлди. Тўй суратларида куёвнинг йўқлиги эса бу муҳокамаларни янада жонлантирди.\n“Мени ўйлаб, вақт ажратиб, ғийбат қилганингиз ва умрингиздан ажратилган вақтингизни мени ғийбат қилиш учун ажратганингиз учун раҳмат, сизларга. Энди эса ўз ҳаётингиздаги муаммоларингизни ҳал қилинг, ўзингиз учун ҳам яшанг. Интернет тармоқлардаги ҳар хил иғво гаплардан четланиб, ўз ҳаётингиз, режаларингиз ҳақида ўйланг. Мен бу иғволарга эътибор қилмайман. Чунки иғво доим бўлган ва бўлади. Мен эса бугун жуда бахтиёрман, энг муҳими шу. Барчангизга катта раҳмат! Менга душманлик қиламан деб яхшилик қилиб қўйган ҳурматли “ЙЎҚ ХОТИН”га ҳам ўз миннатдорчилигимни билдириб қоламан”, деб ёзади Ситора Олимжонова.\nСитора Олимжонова ўз фикр-мулоҳазаларида ўзи ҳақидаги миш-мишларни тарқатган ва турмуш ўртоғимни тортиб олди, деб ёзаётган аёл асли йўқ экани, бу уюштирилганини айтмоқда.\nБутунжаҳон таэквондо федерацияси Президенти Миллий олимпия қўмитасида меҳмон бўлди\nШерзод Бин ота, Ситора Олимжонова эса она бўлиш арафасида\n17:10, 08.06.2016 35 775\n12:57, 06.06.2016 29 084\nЎзбекистонда жой йўқмикан тўй қилишга! Мана бу дабдаба! Нимаям деймиз?! Бахтли бўлилар!\nМен Ситорани гапига кушиламан ғийбатдан кўра ишингни қил. Ўзи чиройли ёқимтой қобилятлиларни хеч ким кўролмайди. Агар барча гаплар рост бўлса кимлигини билдирсин. Эр бермоқ жон бермоқ деганлар. Эрига тегиб кўрсинларчи кимлигини ёшириш нарига турсин кимлигини унитиб инсоф ва иймонини йўқотиб шаллақилик қиларди.\nШамол булмаса теракни боши кимирламас Ситорахон нонни катта тишласангиз хам гапни катта гапирманг\nБу қизни ёқимтойгина деб ёқтирардим, кўнглим қолди\nникохи узокка чузилмаса кере буниям


ОИТСга қарши курашга бағишланди\n05 июл 2022, Тошкент вақти: 04:58\nМосквада Шарқий Европа ва Марказий Осиёда ОИТС касаллигига қарши Бирлшган халқаро анжуман иш бошлади.\n“Роспотребнадзор” ва БМТ ҳомийлигида ўтказилаётган анжуманда элликдан ортиқ давлатнинг икки мингдан зиёд вакили қатнашмоқда. Улар орасида сиёсатчилар, жамоа арбоблари, олимлар ва шифокорлар бор.\nБМТ маълумотига кўра, ҳозир Шарқий Европа ва Марказий Осиёда бир миллион 600 минг киши ОИТС касаллигини келтириб чиқарувчи ОИТВни юқтирган. Уларнинг чорак қисми, яъни 400 минги Россияда экани айтилмоқда.


4944 12:00 03.09.2018\nАллоҳ таоло айтади: “Тақво қилганларга шайтондан (бирор) мусибат етса, (дарҳол Аллоҳни) эслайдилар. Бас, ўшанда улар (ҳақни) кўрувчидирлар” ("Аъроф" сураси, 201-оят).\nИбн Аббос (розияллоҳу анҳу)дан ривоят қилинади: “Мен Умар ибн Хаттоб (розияллоҳу анҳу)дан Аллоҳ таолонинг: “Агар сизлар Аллоҳга тавба қилсангиз (ўзларингизга яхши). Чунки дилларингиз (ҳақ йўлдан) тойиб кетди!” (Таҳрим сураси 4-оят), деган Сўзидаги Расулуллоҳ (соллаллоҳу алайҳи ва саллам)нинг икки аёллари ҳақида сўрашга қизиқар эдим. Умар (розияллоҳу анҳу) ҳаж қилганларида мен (ҳам) ҳаж қилдим. Ўзларини четга олдилар. Мен ҳам сув идишни кўтариб, ўзимни четга олдим. Ёзилиб келдилар. Мен сув идишдан қўлларига сув қуйдим ва таҳорат қилдилар. Мен: “Эй мўминлар амири, “Агар сизлар Аллоҳга тавба қилсангиз (ўзларингизга яхши). Чунки дилларингиз (ҳақ йўлдан) тойиб кетди!” (Таҳрим сураси 4-оят) дейилган ояти Расулуллоҳ (соллаллоҳу алайҳи ва саллам)нинг қайси икки аёллари ҳақида?” дедим. Умар (розияллоҳу анҳу): “Сени қара, Ибн Аббос? Улар Оиша ва Ҳафса”, дедилар. Сўнг Умар (розияллоҳу анҳу) воқеани айтиб бердилар: “Мен ва ансор қўшним бўлар эди. У Мадинадаги машҳур Умайя ибн Зайднинг фарзандларидан эди. Биз Расулуллоҳ (соллаллоҳу алайҳи ва саллам)нинг олдиларига навбатлашиб бир-кун бир-кун бориб турардик. Мен борганимда ваҳий нозил бўлса ёки бирон воқеа рўй берса, қўшнимга айтиб берар эдим. У борганида келиб менга ҳикоя қилиб берар эди.\nКийиниб чиқиб, Расулуллоҳ (соллаллоҳу алайҳи ва саллам) билан бомдод намозини ўқидим. Расулуллоҳ (алайҳиссалом) бир хонага кириб ёлғиз қолдилар. Ҳафсанинг олдига кирганимда йиғлаб ўтирган экан. Мен: “Нимага йиғлаяпсан? Сени шундан қайтармаган эдимми? Расулуллоҳ (соллаллоҳу алайҳи ва саллам) сизларни талоқ қилдиларми?”, дедим. У: “Билмайман”, деди. Расулуллоҳ (алайҳиссалом) ҳали ҳам ёлғиз ўтирардилар. Чиқиб минбарнинг олдига бордим. У ерда бир неча одамлар бўлиб, баъзилари йиғлаш билан овора эди. Улар билан озроқ ўтирдим. Сўнг чидаб тура олмадим ва Расулуллоҳ (соллаллоҳу алайҳи ва саллам) ёлғиз ўтирган хона олдига келиб, хизматчиларига: “Умарга рухсат сўра”, дедим. У кириб Расулуллоҳ (соллаллоҳу алайҳи ва саллам) билан гаплашди ва қайтиб чиқиб: “Расулуллоҳ (соллаллоҳу алайҳи ва саллам)га сизни айтган эдим, индамадилар”, деди. Сўнг минбар олдидаги кишилар ҳузурига қайтиб бордим. Тоқатим тугади, яна хизматчи йигитнинг олдига келиб: “Умарга рухсат сўра”, дедим. Кириб чиқди ва: “Сизни айтган эдим индамадилар”, деди. Яна минбар яқинидаги кишилар олдига қайтдим. Лекин сабрим чидамади ва яна хизматчига: “Умарга рухсат сўра”, дедим. У кириб чиқди ва менга: “Сизни айтган эдим, индамадилар”, деди. Қайтиб кетаётганимда хизматчи мени чақириб қолди ва: “Расулуллоҳ (алайҳиссалом) сизга рухсат бердилар”, деди. Расулуллоҳ (соллаллоҳу алайҳи ва саллам)нинг олдиларига кирсам, бўйра устида ёнбошлаб ётган эканлар. Тўшак солинмагани учун баданларига бўйранинг изи тушиб қолибди. Ичига хурмо дарахтининг пўстлари солинган тери ёстиққа суяниб ўтирар эдилар. Салом бердим, сўнг турган ҳолимда: “Ё Расулуллоҳ, хотинларингизни талоқ қилдингизми?” дедим. Менга қараб: “Йўқ”, дедилар. Мен: “Аллоҳу акбар”, дедим ва турган ҳолимда гаплашдим: “Ё Расулуллоҳ, бир қаранг! Биз қурайшликлар хотинларимиздан устун эдик. Мадинага келганимизда уларнинг хотинлари устун экан”, дедим. Расулуллоҳ (соллаллоҳу алайҳи ва саллам) табассум қилдилар. Сўнг айтдим: “Ё Расулуллоҳ, менга қаранг! Ҳафсанинг олдига кириб, унга: “Қўшнинг сендан чиройлироқ ва Расулуллоҳ (соллаллоҳу алайҳи ва саллам)га суюклироқ бўлиши сени йўлдан урмасин”, дедим”. Расулуллоҳ (соллаллоҳу алайҳи ва саллам) яна бир бор табассум қилдилар. Табассумларини кўриб ўтирдим. Уйларига кўз югуртириб чиқдим. Аллоҳга қасам, уйларида учта жиҳоздан бошқа нарса кўзга ташланмади. Мен: “Ё Расулуллоҳ, умматингиз мўл-кўлчиликда яшашини сўраб Аллоҳга дуо қилинг. Форс ва румлар Аллоҳга ибодат қилмайдилар. Лекин улар тўкин-сочинликда бадавлат яшайдилар”, дедим. Расулуллоҳ (соллаллоҳу алайҳи ва саллам) суяниб ўтирган жойларидан ростланиб ўтирдилар ва: “Эй Хаттобнинг ўғли, сен шундай фикрдамисан? У қавмларга яхши кўрган нарсалари бу дунёда тезлаштириб берилган”, дедилар. Мен: “Ё Расулуллоҳ, мен учун истиғфор айтинг”, дедим.\nАллоҳ таоло Расулуллоҳ (алайҳиссалом)га танбеҳ бергач: “Мен уларнинг олдига бир ой кирмайман”, деб хотинлари олдига тунагани бир ой кирмасликка қарор қилдилар. Йигирма тўққиз кечадан сўнг Оиша (розияллоҳу анҳо)нинг олдиларига киришдан бошладилар. Оиша (розияллоҳу анҳо): “Ё Расулуллоҳ (соллаллоҳу алайҳи ва саллам), сиз бир ой кирмайман деб, қасам ичгансиз. Йигирма тўққиз кун бўлди, яна бир кун бор”, дедилар. Расулуллоҳ (соллаллоҳу алайҳи ва саллам): “Бир ой йигирма тўққиз кеча бўлади”, дедилар. Оиша (розияллоҳу анҳо): “Сўнг “танлаш” ҳақидаги “Эй, Пайғамбар! Хотинларингизга айтинг: “Агар сизлар дунё ҳаётини ва унинг зебу зийнатларини истайдиган бўлсангиз, у ҳолда келингиз, мен сизларни (ўша нарсалар билан) баҳраманд қилай ва яхшилаб кузатай (талоқ қилай)! Борди-ю, Аллоҳни, Унинг пайғамбарини ва охират диёрини истайдиган бўлсангиз, у ҳолда Аллоҳ сизларнинг орангиздаги чиройли амал қилувчилар учун улкан мукофот (жаннат)ни тайёрлаб қўйгандир” (Аҳзоб сураси 28 – 29-оятлар) ояти тушди. Биринчи мендан бошладилар ва мен У Зотни танладим”, дедилар. Сўнг барча хотинларига ихтиёр бердилар. Улар ҳам Оиша (розияллоҳу анҳо) айтган: “Сиз ҳақингизда ота-онам билан маслаҳат қиламанми? Мен Аллоҳни, Расулини ва охират ҳовлисини танлайман”, дедилар.


Сергей Лушчан: “Бугунги ўйинда очко олишимиз ҳам мукин эди” – "Сўғдиёна" футбол клуби расмий сайти\nСергей Лушчан: “Бугунги ўйинда очко олишимиз ҳам мукин эди”\nPEPSI Суперлига 11-турида “Сўғдиёна” ўз майдонида “Бунёдкор” клубини қабул қилди ва 1:2 ҳисобида мағлубиятга учради. Ўйиндан сўнг “Сўғдиёна” жамоаси бош мураббийи Сергей Лушчан ва ўйиннинг энг яхши футболчиси деб топилган Тохир Шамситдиновлар матбуот анжуманида иштирок этди.\n-Рақиблар бугун ҳақли ғалаба қозонди бу билан уларни табриклайман. Дуранг ўйнашимиз ҳам мумкин эди аммо ҳозирча бундан ортиғига бироз кучимиз етмайди. Биз ўзимизнинг даражамиздаги жамоалардан очко олишга қодирмиз. Мўжиза рўй бериши мумкин эди. Яқинда трансфер ойнаси очилади. Имкон қадар кучли футболчиларни жамоага жалб қилишга ҳаракат қиламиз. Фақат бу футболчининг савиясига боғлиқ. Келадиган футболчи ҳам шу савияда бўлса, уни жамоага таклиф қилишдан фойда йўқ. Бизга сифат керак. Ҳозир мавсум ўртаси ва кўп футболчилар жамоалари билан амалдаги шартномалари мавжуд. Биз изланаяпмиз. Музокоралар олиб бораяпмиз.Савиясига қараб жамоада легионерлар ҳам бўлиши мумкинлигини инкор этмайман-дейди жамоа бош мураббийи.\n-Бугунги мағлубиятдан хулоса чиқарган ҳолда “Пахтакор”га қарши тайёргарлик кўрамиз. Оғир ўйин бўлди. Суперлигада ҳозир осон ўйиннинг ўзи йўқ. Мағлубиятнинг аъламли бўлгани сабаби биз ўзимиз қилган хатоларимиз эвазига гол ўтказиб юбордик. Икки хатомиздан ҳам рақиблар фойдаланиб қолди. Хатолармиз устида ишлаймиз ва “Пахтакор” га қарши баҳсда фақат ғалаба учун майдонга чиқамиз-дейди Тохир Шамситдинов\nPrevious ArticleШохрух Холматов: “Бунёдкор” га қарши баҳсда жамоадошларимга омад тилайман\nNext ArticleПРЕВЬЮ. “Сўғдиёна” – “Пахтакор”


Ўзбекистон маданий сиёсатда нимага эътибор қаратиши керак? ЮНЕСКОнинг собиқ раҳбари ўз фикрини билдирди\nЎзбекистон 17:10 / 19.05.2019 4473\nМосква халқаро муносабатлар давлат институти битирувчиларининг V форуми доирасида «Халқаро имиж сиёсати» мавзусида муҳокама сессияси бўлиб ўтмоқда. Унда Ўзбекистоннинг маданий мероси ва туристик салоҳияти хусусида сўз борди.\nЎзбекистон Маданият вазири ўринбосари Камола Оқилованинг маълумот беришича, жорий йилнинг август ойида Ўзбекистоннинг моддий ва номоддий ёдгорликларини сақлаб қолиш масалаларига бағишланган халқаро конференция ўтказилиши режалаштирилган.\n«Мамлакатнинг тўртта шаҳри ─ Самарқанд, Хива, Шаҳрисабз ва Бухоро ЮНЕСКОнинг умуминсоний мерослар рўйхатига киритилган. Шунингдек, номоддий ёдгорликлар рўйхатига киритилган кўплаб тарихий, маданий бойликларимиз ҳам мавжуд. Аммо уларни сақлаб қолиш, авлодларга етказиш билан боғлиқ муаммолар ҳам йўқ эмас. Ёдгорликларни сақлаш бу ─ стратегик муаммо. Шаҳарларнинг модернизациялашуви билан бир қаторда уларнинг тарихий аҳамиятини ҳам сақлаб қолишимиз лозим», ─ дея вазир ўринбосарининг сўзларини келтирмоқда Kun.uz мухбири.\nФорумда иштирок этган ЮНЕСКОнинг 2009─2017 йиллардаги бош директори Ирина Бокова Ўзбекистон тарихий-маданий аҳамиятини сақлаб қолиш учун нималарга эътибор қаратиши лозимлиги ҳақида гапирди.\n«Шаҳарлар урбанизация ва модернизацияга юз тутаётган, шаҳар ландшафти ўзгараётган бир пайтда тарихий масканларнинг ўзига хослигини ҳам сақлаб қолиш керак. Бунда Ўзбекистон ЮНЕСКО мутахассислари билан мунтазам ҳамкорлик қилиши, уларнинг кўрсатмаларига амал қилиши лозим, деб ҳисоблайман. Замонавийлашув ҳисобига тархийлик йўқолмаслиги керак», ─ дейди Бокова.\nШунингдек, ЮНЕСКОнинг собиқ бош директори Ўзбекистон маданий бойликларнинг барча кўринишлари ─ тарихий иморатлар, фестиваллар, музейлар, халқ фольклори кабиларнинг барчасини тизимли асосда ривожлантириш орқали туризм иқтисодиётини яхшилаши кераклигини таъкидлади.\n«Маданиятлараро муносабатларни мустаҳкамлашда толерантлик принципини ҳам сақлаб қолиш керак», ─ дея қўйшимча қилган у.\nИрина Бокова ўз нутқида келтиришича, ҳозирги кунда туризм нефть ва кимё саноатидан кейин учинчи ўриндаги энг сердаромад соҳа ҳисобланади. Туризмдан тушадиган даромад бутун дунё ялпи ички маҳсулотининг 10 фоизини ташкил қилади, ҳар 10та иш ўрнидан биттаси айнан туризм соҳасида яратилади.\n«Ўзбекистон ҳозирда йилига 5 миллиондан ортиқ сайёҳни қабул қилмоқда. Туризмнинг аҳамияти ва иқтисодиётга фойдаси ортиб бораётган бир пайтда, сизнинг мамлакатингиз ҳам ўзининг бу борадаги имкониятларидан максимал фойдаланиши керак», ─ дея таъкидлаган Бокова.


Ҳиндистоннинг штатларидан бирида ҳайвонларга инсонлар каби ҳуқуқлар берилди - Zamin.uz\n20:09 / 08.07.2018\nҲиндистоннинг Уттракханд штатида ҳайвонлар инсонлар билан тенг ҳуқуққа эга бўлдилар. Бу ҳақда Кун нашри хабар бермоқда.\nУшбу қарорни штат олий суди қабул қилди. Қарор миллий олий суд томонидан ҳам тасдиқланиши лозим. Ҳайвонлар ҳуқуқининг тан олиниши браконьерлар, атроф-муҳитни ифлослантирувчи компаниялар ва зўравонликдан ҳимоя қилувчи омил бўлиши керак.\nШтат суди барча аҳолини ҳайвонларни ҳимоя қилишга чақирди ва одамларни уларнинг фаровонлиги учун жавобгар қилиб қўйди. “Барча ҳайвонлар салтанати, жумладан қушлар ва денгиз ҳайвонлари юридик шахс деб эълон қилинади”, деб айтилган судда.\nНашр маълумотига кўра, Ҳиндистон қонунчилигида “юридик шахслар” тушунчаси остида компаниялар, ментал бузилишларга эга одамлар ва балоғатга етмаганлар назарда тутилади. “Замин” янгиликларини “Youtube”да кузатиб боринг\n25-02-2020, 06:00, Дунё\nАҚШ Олий суди Трампга Пентагоннинг 2,5 млрд долларини чегарадаги деворга сарфлашга рухсат берди\n28-07-2019, 06:36, Дунё\n11-07-2018, 18:30, Дунё\nҲиндистондаги икки дарё тирик мавжудот дея тан олинди.\n13-10-2017, 08:37, Дунё\n19-08-2017, 10:03, Дунё\nИталиялик ёввойи табиат ҳимоячилар одамга ҳужум қилган айиқнинг ўлдирилишига норозилик билдирди\n13-08-2017, 20:33, Дунё


Ватан учун хизмат қилишга ҳам пора сўрашди...\nЎзбекистон армиясида хизмат қилиш учун ҳам¸ хизмат қилмаслик учун ҳам¸ оддий одамларга кўра¸ пора бериш керак.\n"Армияга бориб¸ ватанга хизмат қилай десам¸ 1 миллион пора сўрашди"¸ дейди Ўзбекистодан ҳафсаласи пир бўлиб Россияга чиқиб кетган қашқадарëлик Алишер.\n“100 кило пахтага 1 кило мой мукофот”¸\nдейди Жиззах вилоятининг Пахтакор туманидан қўнғироқ қилган лицей талабаси Жаҳонгир. Айни кунда талабадан теримчига айланган Жаҳонгирнинг айтишича¸ пахта теримига чиқмаган оилаларнинг қишлоқ аҳолиси учун арзон нархда бериладиган ун ва мой рўйхатидан чиқариб ташланиши ҳақида огоҳлантирилмоқда.\n- Ҳозир пахтадамиз биз. Пахта тераяпмиз.\nОзодлик: Овози эшитилиб турибди шарақ-шарақ қилиб? Пахта борми?\n- Пахта бор, лекин енгил. Эрталаб одам кўп келган эди. Кеча телевизорда “100 кило терганга 1 литрдан мой берамиз” деб чиққан эди. Шунга одамлар кўп келган эди. Обедда ярми кетиб қолди одамларнинг.\n- Кеча фермердан “Пахтанинг нархини 120 қиласизми?” деб одамлар сўраган экан, фермер индамаганда.\nОзодлик: Ҳозир қанчадан бераяпти?\n- 100 сўмдан. Шунга ярми кетиб қолди. Икки киши 140-150 тераяптида. Мой олиш учун икки киши битта номерга топшираяптида.\nОзодлик: Мой бепул бериладими?\n- 100 кило терганга мукофот.\nОзодлик: Ким бераяпти уни?\n- Давлат бераяпти. Давлат вазирлиги қарор чиқарибдику. Писта ëғи берилаяпти. Бизнинг фермерлар эса ўзларидан қўшиб юборишган. 105 кило терганга 1 литр писта ëғи. “Нимага ўзларингдан беш кило қўшдиларинг?” деса, “У ëққа борганда скидка қайтаради” дейди. “Сизлар эмас¸ давлат бераяптику мойни” десангиз ҳам “Йўқ, скидка қайтараяпти. Шунинг учун 105 кило терасизлар” дейди. Бундан икки йиллар олдин кўчага чиқсангиз, одамлар тўлиб кетарди. Бу йил унча одамлар йўқ чиқадиган. Чиққани ҳам обедгача териб кетиб қолаяпти кўпчилиги. Авваллари Ëмонқулов деган ҳоким бўларди Жиззах ҳокими. Ўшанинг даврида ҳамма шароитлар бўларди. Овқат қилиб берарди обедга, техника эрталаб олиб келиб, кечқурун олиб кетарди. Ҳозир ҳеч нарса йўқ. На техника олиб боради. Фермерлар солярка ҳам йўқ дейди.\nОзодлик: Ҳозир неча кило тердингиз?\n- Ҳозир 34 кило. Ўзи бугун чиқдим пахтага. Уйдагилар “Чиқиб ëғ ишлаб келгин” дейишган эди. Ўшанга чиққан эдим. Талонга ун, мой берилаяптику. Фермердан “Пахта тераяпти¸ деган қоғоз олиб келиб бермасанг, уни ҳам бермаймиз” дейишаяпти. Агар пахтага чиқмаса, талонга ун, мой тўхтатиб қўяркан. Шунга ҳозир фермердан олиб бориб берайлик деб чиқаяпмиз пахтага, дейди жиззахлик Жаҳонгир.\n“Гулнорага раҳми келганларга раҳмим келади”¸\nдер экан Skype орқали суҳбатлашган самарқандлик Наргиза, Гулнора Каримовани қўллаб-қувватлаб гапирган ўзбекистонлик журналист Жасур Ҳамроевнинг Озодликда айтганларига муносабат билдиради.\n- У куни ўзбекистонлик журналист Жасурбек гапирган эдию. Ëшлар ҳақида гапираяпти. “Ҳаммаси Гулнора Каримовани яхши кўради” деб ўзининг номидан эмасу, бошқалар номидан гапираяпти. Жасурбекка айтинг. Агар эшитса, унчалик лаганбардорлик қилмасин ëшлар номидан. Агар унақа лаганбардорлик қилса, Ўзбекистон келажаги ростдан ҳам порлоқ эмас.\nОзодлик: Сиз Гулнорага ачинасизми? Мана шу саволни сизга ҳам берайлик.\n- Мен ачинмайман. Агар менинг акам президент бўлганида, Америкада ўқирдим. Масалан¸ унинг Швейцарияда магазинлари бор. Мен ўзим Самарқандда¸ масалан Интернетда кўп ўқийман, унинг давлати ҳаммадан ортиқ. Бугун битта одам ҳам айтдики, у ўзи сиëсатчими ëки модельерми. Уни кўрсангиз, ҳали бу коллежда ўқиган, ҳали бу институтни тамомлаган. Унга ачиниш жалко. Мен унга ачинадиганларга ачинаман. Жасурбек “унақа коллекция, бунақа коллекция” деяпти. Асли Жасурбекнинг ўзи лаганбардорнинг каттаси экан. Ўша коллекциясини қолдирганларга мен раҳмат айтаман.\nСамарқандда катта паркимиз бор эди СССРдан қолган. Ҳаммасини дабдала қилди, ўзича боғ қурмоқчи бўлди. Ҳаммани поймол қилди. Одамлар¸ масалан¸ Кореяга бориб, 11-12 йил ишлаб уйлар қурганда. Ер давлатники¸ деб одамларни турғизаяпти. 30-50 миллион пул бераяпти. У пулга уй қуриб бўладими ҳозир? Ўзига айта олмайдида гапини. Ҳамма ўзидан қўрқади.\nОзодлик: Президент ўзи Самарқанддан¸ дейишади. Шунинг учун Самарқандда президентни, қизларини кўп яхши кўришади, деган гап бор. Тўғрими шу гап?\n- Ëлғон. Агар ҳозир битта сиз турсангиз, президентимиз ëмон десангиз, эртага сиз йўқ бўлиб кетасиз. Қолмайсиз.\nОзодлик: Масалан¸ сиз айтаяпсизку, бемалол айтаяпсизку. Сиз ўзингиз қўрқмайсизми?\n- Мен қўрқмайман. Оддий мисолда. Агар мен ҳозир боламни шаҳарга қўймоқчи бўлсам, 300 доллар беришим керак. Оддий мактаб. Бу коллеж эмас. Қанақасига ҳақиқат бўлади? Ҳақиқат дегани ўзи йўқда Ўзбекистонда, дейди самарқандлик суҳбатдош Наргиза.\n“Стандарт” йигит хизматга боролмади\n"Жисмоний жиҳатдан баркамолман", деган қашқадарёлик Алишер бугун Россияда мардикорлик қилмоқда. Skype орқали Озодликка боғланган Алишер ҳарбий хизматга бориш учун тиббий комиссиядан ўтолмагани, унинг икки қулоғи ҳам баралла эшитиб турган бўлса-да, унга “кар” деб ташхис қўйишгани ҳақида гапиради.\n- Москвадан қўнғироқ қилаяпмиз. Исмим Алишер, Қашқадарëданман. Армияга бормоқчи эдим. “Армияга боринг” деган қоғоз келди. Ундан кейин текширувга ўтди. Ҳаммасидан ўтиб борсам, қулоқ докторига бордим. Доктор менга “Сер карсан” дейди. “Кар бўладиган ҳолатда бўлсам, суҳбатлашайлик” дедим. “Хўп” деди. Гаплашдик. Нормалний. Кўзим кўрса, қулоғим эшитса, танам ўз ҳолатида бўлса, 1,80 бўйим, 78 килограмм, как стандартно йигитмизда бундай олганда. Бизларни олмай қўйса бўладими. Короче 1 миллион сўм пул тўлайсан, дейди. “Агар давлатга¸ ватанга хизмат қилиш учун пора оладиган бўлса, бераман” дедим. Хуллас¸ мени 65-форма билан қайтаришди.\nЭнди Ўзбекистонга бориб хизмат қилайин десам, кўнглим йўқ. Хизмат қилмайин десам, бирор жойда ишга кирайин десам, военний билет сўрайди. Тарих факултетини тугатиб армияга борай десам, 65-форма қилиб қўйилган. Нима қилишни билмадим. Агар иложи бўлса, бутун ўзбек йигитларига соғлиқларингизни асрангизлар, жуда бунчалик пул сўрайдиган бўлса, ўзга ватанга кетиб қолишга ҳам ҳаракатим бор. Тоза бўлмаса, уйга қайтадиган ниятим йўқ. Ўзбекистондаги тазйиқлари менга кўп юраккача ботиб кетганда¸ "кар" деб. Шу даражада бўладиган бўлса, ватанга қайтиш нияти умуман оғир аҳволда кечади. Ватанга фақатгина нима учун қайтаман? Ота-онам, ака-укаларим соғинчи билан қайтаман. Ватан соғинчи ўзи тугаб бўлган. Сабабики, бир марта отказ бўлгандан кейин сурилмаса керак бу юракдаги, дейди қашқадарëлик Алишер.\n“Мен Атамбаевга овоз бераман”¸\nдейди Қиғизистоннинг Жалолобод шаҳридан Skype орқали боғланган 26 ёшли Камолиддин Ортиқов.\n- Янгиликлар президентлик сайловига тайëргарликда энди.\nОзодлик: Кимга овоз бермоқчисиз?\n- Атамбаевга иншооллоҳ.\n- Сабаби, бизга сал ишончлироғи ўша бўлиб турибди-да. Националист эмас, интернационалний одам, беxижолат. Ўша томонлари яхши.\nОзодлик: Oддий қирғизистонлик сифатида, биринчи навбатда, президентнинг миллатчи бўлмаслиги.\n- Ўша бўлаяпти, ҳа.\nОзодлик: Нима учун Атамбаевни миллатчилик нимасидан xоли деб ўйлайсиз? Бирор-бир баëнот қилдими шунга ўхшаш?\n- Xоли, дея олмайман. Бошқаларга қараганда ишончлироқ. Ўрис каналлари билан гаплашдию. Бизга интернационалний ҳаëт керак, дин керак, имон керак инсонларга, яхши гапларни гапирганлиги учун. Ҳаракатда энди. Ҳаммаси ҳам ўша гапни гапираяптию ҳозир. Иншооллоҳ ҳаëт кўрсатади, дейди жалолободлик Камолиддин Ортиқов.


Facebook`да бизга номаълум бўлган яна бир муҳим факт!\nСана: 16 Февраль 2017 Курилди: 1091 Изоҳ: 0\nФейсбук ўчирилган ва ёзиб тугатилмаган постлардан тортиб ўз фойдаланувчилари ҳақидаги катта сонли маълумотларни йиғиши ҳеч кимга сир эмас. Шунингдек, у ижтимоий тармоқдан ташқарида инсонларнинг интернет-фаоллиги ҳақида ҳам маълумот тўплайди.\nБироқ яна бир бизга номаълум бўлган факт: компания нафақат сайтдан доимий фойдаланувчи кишиларни, балки фейсбукда умуман аккаунти бўлмаганларни ҳам кузатиб боради.\nБиз эса сизларга ушбу "назорат"га тўсқинлик қилувчи усулни ўргатамиз.\nАввалам бор, самарали реклама реклама берувчиларнинг шартига жавоб берадиган хусусиятларга эга фойдаланувчилар учунгина кўрсатилади. Бу реклама мақсадли бўлиб, маълум қизиқишларга эга одамлар гуруҳига мўлжалланган. Инсоннинг интернет-фаоллигини кузатиш компанияга унинг қарашлари ҳақида хулоса беради.\nМасалан, рекламага қизиқиш, манзил, телефон рақами, билим даражаси ва маош, уйнинг қурилган йили, майдони ва нархи. Бу маълумотлар интернетдаги фаоллигимизни ҳамда дўстларимиз бераётган хабарларни таҳлил қилиш орқали олиниши мумкин. Шунингдек, интернетдан ташқарида ҳам бу маълумотларни қўлга қиритиш мумкин. Аккаунтни ўчириб ташлаш билан базадаги маълумотлардан сиз ҳақингиздаги кўрсатмаларни йўқотиб бўлмайди — улар деярли умрбод сақланиб қолади.\nБельгия агентлигининг маълумотларни ҳимоя қилиш бўйича ўтказган тадқиқотига мувофиқ, компания фойдаланувчилар ҳаттоки, ўз аккаунтларидан чиққан бўлса ҳам ёки бу тармоқга ҳеч қачон рўйхатдан ўтмаган бўлса ҳам улар кирувчи саҳифаларни кузатиб боради.\nҚандай қилиб бундай бўлиши мумкин? Тадқиқотчилар айтишича, фейсбук бизнинг ҳаракатларимизни браузерда компьютеримиздаги cookie-ҳужжатлар орқали кузатиб боради. Бу биз бизнес-саҳифа ёки машҳур инсонлар мухлисларинининг саҳифасига кирган вақтимиз юз беради.\nБошқа сайтларда кузатив жараёни ижтимоий плагинлар орқали амалга ошади Масалан, «Like» тугмаси орқали — у деярли барча таниқли ресурсларда қўйилган. Бироқ бу ҳаммаси эмас: тадқиқотчилар сўзларига кўра, кузатув ҳаттоки, фейсбук хизмати билан ҳеч қандай боғлиқлик бўлмаган ҳолда ҳам рўй беради.\nАгарда сиз фейсбук фойдаланувчи бўлсангиз, у ҳолда сизга маълумотлар таҳлили бўйича мутахассис Вики Бойкис (Vicky Boykis)нинг кўрсатмалар ёрдам беради:\n• Жуда ҳам кўп шахсий маълумотлар ёзмасликга ҳаракат қилинг.\n• Фарзандларингиз фотосуратларини жойламанг, айниқса, агар улар расм қўйиш учун ўз розилигини бера олмайдиган ёшда бўлса.\n• Тармоқдан фойдаланиб бўлган бўлсангиз, аккаунтдан чиқишни унутманг. Яхшиси, фейсбук ва бошқалар учун алоҳида браузер ишлатинг.\n• Рекламаларни блокланг.\n• Ўз смартфонингизга фейсбук-мессенжер ўрнатманг, мобиль сайтдан фойдаланинг.\nКалит сўзлар: ҳолда, ҳаттоки, қилиш, қандай, фойдаланувчилар, фейсбук, тадқиқотчилар, реклама, орқали, мумкин, маълумотларни, маълумотлар, масалан, кузатиб боради, кузатиб, деярли, бўлсангиз, бўлса, бўйича, боради\nБой оилаларнинг фарзандлари орасида фейсбук урфдан қолмоқда\nМексикада фейсбук орқали қотилликка ёлланган 14 ёшли ўсмир ҳибсга олинди


Мисрнинг Solyphar компанияси Тошкент вилоятида 120 турдаги дори маҳсулотларини ишлаб чиқувчи завод қуради. Лойиҳани амалга ошириш учун 20 миллион доллар инвестиция киритилиши кўзда тутилган.\n23 феврал куни Hyatt Regency Tashkent меҳмонхонасида Мисрнинг Solyphar компанияси билан «Таблеткалар, қаттиқ желатинли капсулалар ва дозаланган кукунлар шаклидаги дори воситаларини ишлаб чиқаришни ташкил этиш» бўйича уч томонлама битим имзоланди.\nФармацевтика тармоғини ривожлантириш агентлиги матбуот хизмати хабар беришича, мазкур қўшма лойиҳа Миср Араб Республикаси президенти Абдул-Фаттоҳ ас-Сисининг 2018 йил 4-5 сентябр кунлари Ўзбекистонга расмий ташрифи якунлари бўйича эришилган келишувлар доирасида амалга оширилади.\nФармацевтика тармоғини ривожлантириш агентлиги директори Сардор Кариев Тошкент вилоятида барпо этилиши кўзда тутилган корхона қиймати 20 миллион долларни ташкил этишини айтиб ўтган.\n«Йиллик ишлаб чиқариш қуввати 500 миллион дона таблетка, 200 миллион дона капсула ва 10 миллион дона сашени ташкил этади. Жами, 120дан ортиқ дори турлари ишлаб чиқарилади. Янги корхона зарур ишлаб чиқариш амалиёти - GMP талабларига жавоб беради», дейди у.\nШунингдек, корхона ишга туширилиши муносабати билан 200дан ортиқ янги иш ўринлари яратилади. Янги ва илғор технологияларни жорий этиш орқали маҳаллий мутахассисларни юқори сифатли маҳсулотлар ишлаб чиқаришга тайёрлашни ташкил этиш режалаштирилган.\nАввалроқ, Тошкент вилояти Зангиота туманининг 50 гектар майдонида фармацевтика кластери яратилиши маълум қилинганди.


Rost24 - ТОШКЕНТ — ТЕРМИЗ: Давлат аҳамиятига молик магистрал йўлнинг битмаётганига ким айбдор?\nТОШКЕНТ — ТЕРМИЗ: Давлат аҳамиятига молик магистрал йўлнинг битмаётганига ким айбдор?\nТошкент – Термиз йўналишидаги йўл қурилиши Озарбайжон компанияси айби билан якунига етмаяпти, шу билан бирга давлат аҳамиятига молик йўлнинг сифатсизлиги айтилмоқда.\nЎзбекистон Озарбайжон компанияси билан шартнома тузиб, «Тошкент — Термиз» йўналишидаги автомобиль йўлининг (21 км) қисмига асфальтбетон ётқизиши керак эди. Аммо, Озарбайжоннинг Ўзбекистон ҳукумати билан шартнома қилган «Akkord industry construction investment corporation» компанияси йўл қуриш ишларини вақтида якунламагани сабабли лойиҳа жар ёқасига келиб қолди.\nСурхондарё вилоятидан ўтувчи М-39 «Тошкент — Термиз» автомобиль йўлининг 1395-1400 км ва 1410-1426 км қисмларига (21 км) асфальтбетон ётқизиш орқали реконструкция қилиш лойиҳасига Ислом тараққиёт банкидан 33,1 млн. доллар миқдорида инвестиция жалб этиб, қурилиш ишларини олиб бориш бўйича Озарбайжон Республикасининг «Akkord industry construction investment corporation» компанияси («Akkord ICIC») билан 2020 йилнинг май ойида шартномалар тузилган.\n«Akkord ICIC» компанияси йўл қурилиш соҳаси бўйича махсус техникалари ва мутахассислари етарли бўлса-да, Ўзбекистондаги қайд этилган лойиҳани бажаришда бир қатор салбий ҳолатларга йўл қўймоқда.\nЖумладан, шартнома шартида лойиҳа муддати 2021 йилнинг 30 ноябрь кунига қадар бажариш белгиланган. Бироқ, компания томонидан қурилиш ишларининг тўлиқ қувватларда олиб борилмагани, раҳбар ходимлар иш бошқарувини тўғри ташкил этмагани натижасида шартномада кўрсатилган иш ҳажмини бажариш жадвалидан кескин ортда қолган. Хусусан, компания 2021 йилнинг октябрь ойига қадар лойиҳанинг 15,9 млн. АҚШ доллар қисмини (51%) бажарган холос. Лойиҳани якунлаш учун қисқа муддат қолган бўлса-да, реконструкция қилиниши лозим бўлган 21 км узунликдаги йўлнинг бирор бир қисмида ишлар тўлиқ якунланмаган.\nБундан ташқари, Ўзбекистон Республикаси Автомобиль йўллар қўмитаси томонидан жорий йилнинг бошида компаниянинг бажарган ишларида 1,5 млн. доллари қийматида сифатсиз ишлар мавжудлиги аниқланган.\nШартнома шартларини бажарилмаслиги қайси томонга қанчага тушади?\n«Akkord ICIC» компанияси реконструкция ишларини белгиланган муддатда бажара олмаса, Ўзбекистон ҳукумати шартномани бекор қилиши ва 6,6 млн. АҚШ доллар миқдорида кафолат суммасини ундириш мумкин. Бунинг натижасида Ўзбекистон лойиҳани давом эттириши учун бир йил муддатга кечикади.\nКомпания белгиланган муддатда лойиҳани бажармаса ҳамда ишларни давом эттирадиган бўлса, шартноманинг умумий суммасидан кунлик 0,02 фоиз (ўрта ҳисобда 3000 АҚШ доллар) миқдорида пеня ундириш мумкин.\nШартнома шартлари бажарилмаслиги натижасида, автомобиль йўлининг реконструкция ишлари ниҳоясига етмайди ва битмаган объект учун Ўзбекистон Республикаси Ислом тараққиёт банкидан олинган қарз маблағларига фоиз тўловларини тўлаш лозим бўлади. Қолаверса, автомобиль йўлида транспорт воситаларининг ҳаракатланиши натижасида, бажарилган ишлар сифатсиз ҳолга келади ва сарфланган маблағни Ўзбекистон учун зарар сифатида баҳоланади.\nЎзбекистон Республикаси томонидан Ислом тараққиёт банки билан қарз маблағларини ўзлаштириш бўйича жорий йилнинг 5 декабрь кунига қадар келишувлар тузилган. Лойиҳани давом эттириш учун банк билан келишувлар муддатини узайтириш лозим бўлади ва бунинг учун 3-5 ой муддат талаб этади.\nТабиийки, мазкур ҳолатлар Ўзбекистоннинг транзит автомобиль йўлларини ривожланмаслигига ва иқтисодий салоҳиятига салбий таъсир кўрсатади.\nҚолаверса, кўрсатиб ўтилган ҳолатлар Ўзбекистон ва Озарбайжон республикаларининг дипломатик алоқаларига салбий таъсир кўрсатиши мумкин.\nRost24.uz мухбири юзага келган муаммо сабабларини ўрганиш мақсадида бир неча бора «Akkord ICIC» компаниясига қўнғироқ қилди. Аммо, компания вакиллари қўнғироқларимизга жавоб қилмади. «Akkord ICIC»нинг Тошкентдаги офисида ҳам компания вакилларини учрата олмадик.\nАйни дамда сайтимиз мазкур фирма ҳақида маълумот олиш учун Озарбайжон Республикасининг Ўзбекистондаги элчихонасига мурожаат қилган.\nЭслатиб ўтамиз, сайтимиз «Akkord ICIC» томоннинг муносабатлари учун очиқ.\nТег: Озарбойжон коррупция йўл\nЭлдор Шомуродов Ўзбекистон журналистларига миннатдорлик билдирди — Шомуродов “ЙИЛ ОДАМИ” бўлди\nАзиз Абдуҳакимов: Rost24.uz ўзбек журналистикасига ўзига хос услуби билан кириб келди\n"ЙИЛ ТАНЛОВИ" ғолибларининг тўлиқ рўйхати\n"ЙИЛ ТАНЛОВИ" ҳисоботи: Ўзбекистон журналист ва блогерлари давлатнинг фаолиятини қандай баҳолади?\nФирдавс Абдухолиқов миллий сериаллар бўйича изоҳ берди\nРасмийларга савол: Фуқароларга ҳокимларини сайлаш ҳуқуқи бериладими?\nТАНИШТИРУВ: Ўзбекистон Республикаси Президентининг маслаҳатчилари кимлар?\nТАНИШТИРУВ: Президент Администрацияси раҳбариятида кимлар ишлайди?\nЙИЛ ТАНЛОВИ: журналистларни сотиб олаётган вазирликлар ва ўткир болта билан сийланаётган ҳокимлик


Ўзсаноатқурилишбанк истеъмолчига 90 кунгача фоизсиз кредитдан фойдаланиш имконини берувчи “090 картаси”ни жорий қилиш арафасида\nАсосий/Сўнгги янгиликлар/Ўзсаноатқурилишбанк истеъмолчига 90 кунгача фоизсиз кредитдан фойдаланиш имконини берувчи “090 картаси”ни жорий қилиш арафасида\nНашр қилинган сана: 30.04.2021 08:00\nБанкнинг замонавий информацион технологиялар ютуқларини кенг жорий қилиш борасидаги шу ва бошқа режалари ҳақида куни кеча бўлиб ўтган матбуот анжумани давомида ЎзСаноатқурилишбанк Ахборот хизмати раҳбари Беҳзод Бозоров маълум қилди.\nМатбуот анжуманида банкда жорий қилинган янги рақамли хизматлар ҳақида маълумотлар берилди, шу билан бирга ЎзСҚБнинг янада “рақамлашуви” борасидаги режалари маълум қилинди. Хусусан, 2021 йилда мазкур йўналишдаги банкнинг қуйидаги устувор вазифалари ҳақида сўз борди:\n• Жорий йилда операцион йўқотишлар ва кредит таваккалчиликларини пасайтириш имконини берувчи скоринг модели ривожлантирилади.\n• Электрон савдо майдончасини кенгайтириб, 2021 йилда янги 500 та, 2022 йилда – 1000 та савдо-сервис корхоналар ва ишлаб чиқарувчиларни жалб қилиш, маҳсулотлар турини 1 млн.гача етказиш кўзда тутилган.\n• Электрон савдо майдончаси орқали ипотека кредитларини ажратиш йўлга қўйилади. Бу мижозларга банк офисларига келмасдан имтиёзли шартлардаги ипотека кредитини расмийлаштириш ва қурилиш билан шуғулланувчи тадбиркорларга ўз харидорлари учун тайёр ечимлар таклиф этиш имконини беради.\n• WAY4 карта процессинги билан интеграциялашув лойиҳаси жорий этилади. Лойиҳа келгусида банкка касса орқали халқаро пул ўтказмаларидан воз кечиш имконини беради.\n• Яна бир лойиҳа – савдо-сервис корхоналари ва ишлаб чиқарувчилар ҳудудида “Смарт офис”лар ташкил этиш орқали банк хизматларини аҳолига янада яқинлантиришдир. “Смарт офис”ларда тач-скрин экранлар ва картоматлардан фойдаланган ҳолда банк маҳсулотлари ва хизматларидан фойдаланиш мумкин бўлади. Масалан, мижоз янги банк картасини “Смарт офис”да атиги 10 дақиқа ичида олиш имконига эга бўлади.\n• “090 картаси” лойиҳаси амалга оширилади. Истеъмолчига кредитларни 90 кунга “нол” фоизларда олиш имконияти яратилади.\nҚисқа қилиб айтганда, Ўзсаноатқурилишбанкда бизнес жараёнларга ахборот-коммуникация технологияларини татбиқ этиш кўлами ниҳоятда кенг. Мазкур чора-тадбирлар Халқаро молия корпорацияси ҳамда Европа тикланиш ва тараққиёт банки билан ҳамкорликда олиб борилаётган Банкни трансформация қилиш дастурининг муҳим таркибий қисми ҳисобланади.\nТрансформация жараёнларидан кўзланган асосий мақсадлардан бири эса банк томонидан кўрсатилаётган хизматларнинг мижозга йўналтирилганини таъминлаш ва аҳоли ҳамда тадбиркорлик субъектлари учун энг қулай банк хизматларини кўрсатилишига эришиш банкнинг пировард мақсади эканлиги таъкидланди.\nТеги uzpsb smartoffice


“Уруш даврида одамларимиз катта жасорат ва қаҳрамонлик кўрсатган...” | Ўзбекистон Халқ демократик партияси\n“Уруш даврида одамларимиз катта жасорат ва қаҳрамонлик кўрсатган...”\n2020-05-11 15:05:47 177\nХалқ депутатлари Андижон туман Кенгашидаги ЎзХДП депутати Ж.Қўчқаров томонидан "Хотира - муқаддас, қадр - азиз " шиори остида йўқлов тадбири ўтказилди. Депутат Андижон тумани Чўнгбоғич маҳалласида яшовчи 101 ёшли Саломатхон момо Исмоилованинг хонадонига борди. Момони каттаю кичик ҳурмат қилишади. Ҳамқишлоқлари катта оиланинг пиру бадавлати табаррук онахонни тез-тез зиёрат қилишиб, дуоларини олишади. Босиб ўтган машаққатли умр йўлларини сўзлаб, уларга ҳалол яшашга, меҳнатдан қочмасликни насиҳат қилади.\nИккинчи Жаҳон уруши пайтида қўлида гўдаги билан колхозда меҳнат қилди. Урушнинг даҳшатини ўзини танида ҳис қилди. Очликка, йўқликка сабр қилди. Сабр таги Раҳмон деган нақлга амал қилиб кам бўлмади. Бир коса атала учун кун бўйи далада меҳнат қилганларини эслайди. Қорахат олган ёшгина келинларнинг урушни лаънатлаганликларини кўрди. Момо у кунларни эсласа, беихтиёр кўзларига ёш қалқийди. Қалби ларзага келади. Очликдан силласи қуриган одамларни кўз олдига келтиради.\nОнахон депутатга шулар ҳақида гапириб берди. Синовли ва машаққатли кунларни сабр ва матонат билан енгган халқимизнинг жасорати, одамларимиз кўрсатган қаҳрамонликларни гапириб берди.\nДепутат томонидан онахонга эсдалик совғалари топширилди, хонадонига озиқ-овқат маҳсулотлари етказиб берилди.


Ислом - инсоннинг мол-мулкини муҳофаза қилади - Mehrob.uz\nҚаровсиз ерни обод қилиш\nМақолалар access_time12-апрел 2017, 23:09\nОиша онамиз розияллоҳу анҳодан ривоят қилинган ҳадисда Набий соллаллоҳу…\nДолзарб мавзу access_time19-сентябр 2020, 12:09\n#ФИҚҲДАН_БИР_ФАТВО Савол: Набий соллаллоҳу алайҳи васалламнинг исмларини…\nИслом - инсоннинг мол-мулкини муҳофаза қилади\naccess_time24-август 2017, 10:52 visibility2913\nИқтисодий масала ҳар бир жамиятда муҳим ўрин тутади. Шунинг учун Исломда бу масалага алоҳида эътибор берилади.\nИслом жамиятда яшаётган кишиларга, улар ким бўлишидан қатъи назар, яхши ҳаёт кечириш ҳаққини беради. Уларни тўғри йўлда тарбиялайди. Ижтимоий ҳаётда адолатни ўрнига қўяди. Шахсий мулкнинг ҳалол йўл билан ривожланишига эшикни кенг очиб қўяди. Жамият аъзоларининг ижтимоий таъминотини ҳам йўлга қўяди.\nИслом бировнинг молини ботил йўл билан ейишни ҳаром қилди.\nАллоҳ таоло «Нисо» сурасида шундай марҳамат қилади:\nيَا أَيُّهَا الَّذِينَ آمَنُوا لَا تَأْكُلُوا أَمْوَالَكُمْ بَيْنَكُمْ بِالْبَاطِل...ِ\n«Эн иймон келтирганлар! Бир-бирларингизнинг молларингизни ботил йўл билан еманг».\nБировнинг молини ботил йўл билан ейишга рибо, қимор, порахўрлик, алдамчилик, нархни сунъий равишда кўтариш, ўғрилик, қиморбозлик, товламачилик ва бошқалар киради.Шулардан рибо тўғрисида сўз юритамиз:\nАллоҳ таоло «Оли Имрон» сурасида шундай деб марҳамат қилади:\nيَا أَيُّهَا الَّذِينَ آمَنُوا لَا تَأْكُلُوا الرِّبَا أَضْعَافًا مُضَاعَفَةً وَاتَّقُوا اللَّهَ لَعَلَّكُمْ تُفْلِحُونَ (۱۳۰)\n«Эй иймон келтирганлар! Рибони бир неча баробар қилиб еманг. Аллоҳга тақво қилинг, шоядки, зафар топсангиз» (130-оят).\n«Рибо» сўзи луғатда «зиёдалик» ва «ўсиш» маъноларини англатади.\nШаръий истилоҳда эса рибо — молни молга алмаштиришда эвазсиз ортиқча мол олишдир.\nРибо, яъни судхўрлик бечораларнинг ночорлигидан фойдаланиб, уларнинг меҳнати эвазига бойлик орттиришдан иборатдир.\nБир инсон ночор бўлиб, иш юритишга, оила тебратиб, бола-чақа боқишга сармояси қолмай, пулдор кишининг олдига ҳожатини айтиб борса, унга садақа ёки қарзи ҳасана беришнинг ўрнига судхўрлик юзасидан муомала қилади. Яъни: «Мен сенга маълум муддатга маълум микдор пул бераман. Сен бу пулни бунча фоизга кўпайтириб берасан», — дейди. Агар тайинланган муддатдан кеч қолса, яна устига фоиз қўшилади ва ҳоказо.\nШундай қилиб, бир тоифа одамлар бошқаларнинг ночор ҳолидан меҳнатсиз бойлик орттириш учун фойдаланадилар. Рибохўрлик бор жамиятда ноҳақлик, иқтисодий зулм авжига чиқади. Оқибатда мол мулк бир гуруҳ судхўрларнинг қўлига ўтиб қолиб, жамият уларнинг хоҳишига биноан яшашга мажбур бўлади.\nКонституцияси инсон манфаатлари учун хизмат қилади


Fergana.uz - ФАРҒОНА МЕВА-САБЗАВОТЛАРИ ЖАҲОН БОЗОРИДА ХАРИДОРГИР amCharts examples\n2021-05-06 15:33:33 40\nЖаннатмонанд диёримизда етиштириладиган мева-сабзавотлар жаҳон бозорида жуда харидоргир. Соҳада яратилган қулай тадбиркорлик муҳити, маҳсулот етиштириш, сақлаш, қадоқлаш ҳамда қайта ишлаш жараёнида замонавий технологиялардан самарали фойдаланилаётгани экспорт салоҳиятини янада юксалтириш имконини бермоқда.\nФарғона шаҳрида фаолият бошлаган “ILYASOV” масъулияти чекланган жамиятида Россия ва яқин истиқболда Европа, дунёнинг бошқа қитъаларига экспортни амалга ошириш режалаштирилган.\nКорхонада саралаш, қадоқлаш технологиялари ўрнатилиб, музлатгичли омборхоналар барпо этилди. Гилосни қайта ишлаш ускуналаридан фойдаланишда инсон омили иштирок этмайди. Фақат саралаш линияларида қўл меҳнати зарур.\n– Тадбиркорларга ўз маҳсулотини Россиянинг “Магнит”, “Ярче” каби савдо дўконлари тармоғига тўғридан-тўғри сотишга ҳам кўмаклашамиз, — дейди корхона раҳбари Фахриддин Илясов. – Бизнинг экспорт бозоримиз орқали савдо тармоқларига видео кузатув тизими ёрдамида онлайн ва бирламчи юк топшириш имконияти ҳам яратилган.\nАйни пайтда корхона қошида божхона, карантин назорати, мева-сабзавот бозори, фитосанитария лабораторияси, масофадан кузатиш тизими ҳамда савдо майдончаси фаолият кўрсатмоқда.\nКорхонанинг очилиш маросимида вилоят сектор раҳбарлари ва экспорт фаолиятини амалга оширувчи тадбиркорлар иштирок этди.


Давлатимиз томонидан қишлоқ хўжалигида олиб борилаётган ислоҳотлар, ишлайман деган одамга яратиб берилаётган шарт-шароит ва қулайликлар туфайли бугун қилган меҳнатимиз орқасидан тинч-тотув, фаровон ҳаёт кечираяпмиз. 2001 йилдан бери фермерлик қилиб шунга амин бўлдимки, бугун ҳалол меҳнат қилган одам мустақиллик яратган имкониятлар сабаб орзу-ниятига албатта, эришади.\nОила аъзоларим, фарзандларим билан бирга бугун биз олис чўл ҳудуди ҳисобланган жойда чорвачилик, паррандачилик ва иссиқхона фаолияти билан шуғулланаяпмиз. Айни пайтда 92 бош қорамол, 640 бош майда шохли мол боқяпмиз, 70 сотих ерда эса иссиқхона ташкил этганмиз. Бундан ташқари, 2000 бош сиғимга эга товуқхонада паррандачиликни ташкил этиш устида иш олиб боряпмиз.\nХўжалигимизда оила аъзоларимиздан ташқари яна 4 та янги иш ўрни ташкил этилган. Уларнинг иш ҳақларини ўз вақтида бериб келмоқдамиз.\nИнтилганга толеъ ёр деганларидек, ўз кучимиз билан 4 гектар ерга сув чиқариб, у ердан чорва озуқаси тайёрлаяпмиз.\nХориждан 10 бош наслли сигир олиб келганимиз эса ишларимизни янада ривожлантириб юборди. Ҳар куни ҳар бир бош сигир 30-35 литрдан сут беряпти. Айримларга бунга бошида ишонмади, ҳам. Атайлаб келиб кўргандан кейин эса бизга раҳматлар айтишди. Етиштираётган маҳсулотларимиз сифат жиҳатдан ҳам, миқдор жиҳатдан ҳам йилдан-йилга ортиб бормоқда. Йилига 50 тонна сут ишлаб чиқариб, маҳсулотларни туманимиздаги ва Зарафшон шаҳридаги мактабгача таълим муассасаларига етказиб бермоқдамиз. Бундан ташқари, 2-3 тонна сифатли гўшт маҳсулотларини эса аҳоли дастурхонига тортиқ қиляпмиз.\nИссиқхоначилик эса оила учун ҳам, хўжалик учун ҳам кони фойда экан. Бор-йўғи 70 сотих жойдан йилига 12 тонна бодринг, 30 тонна помидор етиштираяпмиз. Бу эса иқтисодий имкониятларимизни янада кенгайтирмоқда. Мутасаддилар газдан фойдаланишга рухсат беришса бундан ҳам кўп маҳсулот етиштириб, халқимиз дастурхонини тўкин, бозорларда нарх-навонинг арзон бўлишига ҳисса қўшган бўлардик. Чунки, олис масофадан газ қувурларини ўзимиз тортиб келганмиз. Лекин фойдаланилмасдан қуруқ турибди.\nМеҳнатдан келса бойлик, турмуш бўлар чиройлик деганларидек, келгусида банкдан оладиган кредит ҳисобига замонавий молхона қуриб, хориждан яна наслли сигирлар олиб келишни, улар сонини кескин оширишни режалаштиряпмиз. Ана шунда гўшт ва сут маҳсулотларини қайта ишлаш цехини қуриш, янги иш ўринлари яратиш ва иқтисодий имкониятларимизни кенгайтириш каби режаларимиз амалга ошади.\n"Томдибулоқ" ОФЙ ҳудудидаги\n"Мардона Томди" фермер хўжалиги бошлиғи.


Калифорния қуёни зоти тавсифи - Agronet.uz интернет портали\nКалифорния қуёни зоти тавсифи\nМуаллиф Агроном 14.03.2020\nКалифорния қуёни — маҳсулдорлигига кўра гўшт етиштиришга ихтисослашган қуён деб эътироф этилган. Танасининг нисбатан кичик бўлишига қарамай ушбу қуённинг тирик вазни 4,2-4,5 кг га бориб етади. Айримлариники бундан ҳам оғир бўлади. Суяклари нисбатан ингичка ва қисқа бўлса ҳам танасидаги барча мушаклари яхши ривожланган. Бўйни жуда қисқа деярли сезилмайди. Шу сабабли боши бироз кўтарилган.\nРус сувсаридан серпуштлик ва юқори сифатли мўйнани мерос олган (мўйнасининг момиқлиги сезилмас даражада дағал, қалин ва зич бўлади). Питирёғи зич ва қалин. Юнги оқ, ялтироқ. Оёқларининг пастки қисми, қулоқлари, тумшуғининг учи ва думи тўқ жигар ранг, деярли қора, айримлари бўйнининг пастки қисмида кичик қора доғлар кўринади. Қулоқлари жуда қисқа бўлиб, доимо тик туради. Кўзлари қизғиш-пушти, тиниқ, нигоҳи жонли, табиатан серғайрат, бироқ феъл-атвори вазмин. Танасининг гўштли жойлари ортиқ даражада катталашиб кетганлигига қарамай эркак қуён жуда фаол бўлади. Урғочи қуён муттасил 8-9 бошдан бола беради.\nКалифорния зотларига мансуб қуёнларнинг асосий афзалликлари қуйидагилар:\nқисқа вақт ичида сўйса бўладиган даражада етилиши;\nбошқа зотларга нисбатан сергўшт бўлишини киритиш мумкин.\nИкки ойли жониворнинг тирик вазни 1,8 кг га, яхши боқилгани 2-2,3 кг га, 3 ойга тўлганида 2,6-2,7 кг га етади. Танасининг фойдали қисми (гўшт-ёғи) тирик вазнинг 60% ни ташкил этади.\nМанба: «Томорқа хўжалигида қуёнчилик», Долимов Ш.З.\nҚуёнларда учрайдиган кокцидиоз касаллиги аломатлари ва даволаш усуллари\nҚуёнлар учун қишга озуқа тайёрлаш


Президентлар Ўзбекистон – Жанубий Корея бизнес-форуми очилишида иштирок этди.\nМамлакатимизда давлат ташрифи билан бўлиб турган Корея Республикаси Президенти Мун Чжэ Ин Ўзбекистон Республикаси Президенти Шавкат Мирзиёев ҳамроҳлигида «Ўзэкспомарказ»да ташкил этилган Ўзбекистон – Жанубий Корея бизнес-форумининг очилиш маросимида иштирок этди.\nФорумда икки мамлакат иқтисодий ва молиявий тузилмалари раҳбарлари, етакчи ишбилармонлари, тармоқ идоралари ва хўжалик юритувчи бирлашмалар вакиллари иштирок этди. Хусусан, Корея Республикасининг 150 та компания ва ташкилотидан 350 дан ортиқ вакиллар қатнашди.\nҚайд этиш жоиз, Ўзбекистон ва Корея Республикасини кўп йиллик мустаҳкам дўстлик, стратегик шериклик ва ўзаро манфаатли ҳамкорлик алоқалари боғлаб туради. Корея Республикаси Ўзбекистоннинг асосий хорижий ҳамкорларидан бири, мамлакатимизда амалга оширилаётган иқтисодиётни модернизация қилиш ва таркибий ўзгартириш, рақобатбардош маҳсулотлар ишлаб чиқаришни кенгайтириш, экспортни оширишга йўналтирилган кенг кўламли дастурларнинг сармоядори ва иштирокчиси ҳисобланади. Мамлакатимизда Жанубий Кореянинг етакчи банк ва компаниялари иштирокида қатор йирик лойиҳалар муваффақиятли амалга оширилмоқда.\nМамлакатимиз иқтисодиётидаги Корея инвестицияларининг умумий ҳажми 7 миллиард доллардан ошган. Корея миллий нефть корпорацияси, Эксимбанки, “Kogas”, «Lotte group», «Samsung», «Hundai», «Shindong resources» ва бошқа кўплаб етакчи компаниялари юртимизда устувор инвестиция лойиҳаларини амалга оширишда фаол иштирок этмоқда.\n– Бугун Ўзбекистонда амалга оширилаётган ислоҳот ва ўзгаришлар улкан ғоя ва лойиҳаларни ҳаётга дадил жорий этиш учун кенг имкониятлар очмоқда. Ўтган йили мамлакатимизда янги қўшма корхоналар сони 3 баробар кўпайди. Уларнинг орасида Корея капитали иштирокида ташкил этилган 160 та корхона мавжуд. Биз бундан буён ҳам Корея бизнесининг мамлакатимиздаги иштирокини кенгайтириш учун энг қулай шароитларни яратишга тайёрмиз, – деди Шавкат Мирзиёев.\nФорумда инфратузилмани ривожлантириш соҳасида ҳамкорлик масалалари муҳокама этилиб, янги истиқболли инвестиция лойиҳалари портфели тақдим этилди.\nЖанубий кореялик тадбиркорларга мамлакатимизда олиб борилаётган иқтисодий ислоҳотлар, кичик бизнес ва тадбиркорликни ривожлантириш омиллари, инвестицияларни киритиш истиқболлари тўғрисида ахборот берилди.\nЎзбекистон ва Корея тадбиркорларининг турли соҳалардаги қўшма лойиҳалари ва уларни амалга ошириш, ўзаро манфаатли ҳамкорликни йўлга қўйиш масалалари муҳокама қилинди.\nФорумда, шунингдек, янги инвестицион лойиҳаларни амалга ошириш билан боғлиқ масалалар, уларнинг асосий кўрсаткичлари ва молиялаштириш манбалари кўриб чиқилди.\n«Ангрен» иқтисодий зонасини «Инчхон» эркин иқтисодий зонаси бошқарувига бериш, «Бўстонлиқ-фарм» ҳудудида энг зарур дори воситалари ишлаб чиқариш бўйича келишувлар алоҳида эътиборлидир.\nПрезидентимиз Корея ишбилармонларини мамлакатимиз иқтисодиётидаги янги имкониятлардан фаол фойдаланишга чақирди.\nШу куни пойтахтимизда икки мамлакат тадбиркорлари иштирокида Ўзбекистон – Жанубий Корея кооперация биржаси ҳам ўтказилди.\nТадбир Ўзбекистон Савдо-саноат палатаси ва Корея Республикаси Савдо ва инвестицияларни қўллаб-қувватлаш агентлиги ҳамкорлигида ташкил этилди. Унда икки мамлакат компаниялари ўртасида ўзаро савдо алоқаларини янада ривожлантириш, корхоналарни технологик қайта жиҳозлаш, қўшма корхоналар ташкил этиш каби қатор масалалар муҳокама қилинди.


Энг гўзал ўзбек спортчи қизлари (ТОП-10) – AllSportuz.com\nЭнг гўзал ўзбек спортчи қизлари (ТОП-10)\nГўзаллик — бу жуда субъектив тушунча, аммо, айнан у дунёни қутқаради. Олимпия ва халқаро турнирларда Ўзбекистон шарафини ҳимоя қиладиган кўплаб қизлар спорт оламини латофатли маликаларидир. Репост Спорт топ-10 энг гўзал спортчиларимизнинг рўйхатини тузиб чиқди.\nДемак, энг гўзал ва латофатли ўзбек спортчилари билан танишинг:\n1. Нигина Абдураимова (теннис)\n26 ёшли теннисчи ITF’нинг 15 та турнири ғолиби (бешта яккалик баҳсларида). Нигина 9 ёшидан бери теннис билан шуғулланади. Энди у умумий рейтингда 457-ўринни эгаллаб турибди.\n2. Севил Йўлдошева (теннис)\nЙўлдошеванинг ITF ўсмирлари орасида профессионал юқори рейтингида 575 ўринни эгаллаб турибди. 19 ёшли спортчининг карераси 2016 йилда бошланган. У Олеся Ким билан жуфтлик билан ўтказилган Tashkent Open 2017 WTA баҳсларида дебют қилди. 2019 йилда кичик Милана Масленкова билан бирга Севил Йўлдошева Орзу Киличева ва Баҳор Тўймуродовани 6: 2 ҳисобида мағлуб этди.\nСветлана баландликка сакрашга ихтисослашган спорт тури билан шуғулланади. У Ўзбекистон Республикасида хизмат кўрсатган спортчи (2019). 2006 йилда у Ўзбекистон ёшлар рекордини ўрнатди — 1,91 м. 2008 йилда у Осиё рекордини (1,98 м) такрорлади, 2009 йилда Светлана 1,99 м баландликка сакраб рекордни янгилади. Ҳозир спортчи 34 ёшда.\n4. Нигина Шарипова (енгил атлетика)\nНигина 1995 йилда туғилган (25 ёшда). У 2016 йилда Бразилияда бўлиб ўтган ёзги Олимпиада ўйинларида қатнашган. 2017 йилда у кумуш медални (100 метр) ва бронза медални (200 метр) қўлга киритди. Шарипова халқаро спорт устаси.\n5. Ҳилола Бадалова (каратэ)\nКаратэ бўйича уч карра Ўзбекистон чемпиони Хилола Бадалова 18 ёшгача бўлган спортчи аёллар ўртасида ўтказилган «Принцесса Тумарис-2013» мусобақаси Гран-при совриндори. Ҳилола каратэ билан 2007 йилда шуғулланишни бошлади ва шу вақт ичида у ажойиб муваффақиятларга эришди: бир неча бор Ўзбекистон чемпиони ва уч карра Марказий Осиё чемпиони, Жаҳон чемпионати ва Жаҳон кубоги кумуш медали соҳиби. Бўш вақтларида Ҳилола расм чизиш, тикиш ва овқат пиширишни яхши кўради.\n6. Экатерина Кнебелева (велоспорт)\n23 ёшли қаҳрамонимиз велосипед спорти билан шуғулланади, у эрда жуда катта муваффақиятларга эришди: UCI Cogeas – Mettler – Look аёллар жамоасида 2019 йилги аёллар велосипед мавсумида қатнашди, шунингдек Бельгияда велоспорт бўйича халқаро трек мусобақаларида қатнашди.\n21 ёшида Гуласал аллақачон спорт устаси бўлган, Ўзбекистон чемпиони (48 кг), 2018 ва 2019 йилги жаҳон чемпионатлари иштирокчиси. Баъзида муваффақиятли карерада муаммолар бўлди: бокс бўйича Жаҳон чемпионатида 48 килограммгача бўлган вазн тоифасида ўзбекистонлик спортчи Буюк Британиялик Демми Рехтанга ютқазди. Ёш Гуласалга омад тилаймиз.\nСабина бадиий гимнастика бўйича Ўзбекистон чемпионатининг олтин медаль совриндори бўлиб, у 49 нафар гимнастикачи индивидуал машқларда, 11 та гуруҳ машқларида қатнашган. У ҳалқа ва тасма билан якка кўпкурашда ва индивидуал машқларда энг яхши бўлди.\nУмуман олганда, Сабина Aeon Cup 2015 совриндори, 2017, 2019 йилги Осиё чемпионатлари ғолиби ва совриндори, шунингдек, Осиё ўйинлари-2018 совриндори.\n9. Малика Хакимова (қилич)\nНавоийлик Малика Хакимов 25 ёшда. 10 ёшидан у қиличбозлик билан шуғулланган: у Олимпия ўйинларига йўлланма олиб рейтингда биринчи бўлган ўзбекистонлик қиличбоз. Бундан аввал 1996 йилда Рафкат Рўзиев Олимпиадада қатнашган холос.\nБунгача Малика 2013 йил кадетлар ва 2014 йил ёшлар ўртасидаги Осиё чемпионатида олтин медалларни қўлга киритган. У катталар ўртасидаги Жаҳон кубоги совриндори.\n10. Паоло Плиего (қиличбозлик)\nЎзбекистон учун ўйнашни истаган мексикалик қиличбоз. Қизчанинг сўзларига кўра, ушбу кутилмаган қарорга Мексика қиличбозлик федерациясидаги коррупцияси сабаб бўлган.\nПлиего уч йил давомида терма жамоада қатнашиш учун чақирилмаган, кейин спортчи 2016 йилги Олимпия ўйинлари бошланишидан уч кун олдин допинг қабул қилганликда айбланиб, у мусобақадаги иштирокидан четлатилган эди. Фақат бир ой ўтгач, Б намунаси очилди, у тоза бўлиб чиқди ва спортчи тўлиқ оқланди. Бошқа бир коррупция можаросидан сўнг, қиз республикамиз учун иштирок этишга қарор қилган.\nПлиего 2019 йилдан буён Ўзбекистон шарафини ҳимоя қилиб келмоқда. Аммо у ҳали ҳам Мексика фуқароси.\nPrevious Миржалол Қосимов: “Сурхон”га ҳам тан бериш керак\nNext Криштиану Роналду: “Янги Ўзбекистонда қўлда тикилган чопон!”


Озодликка чиққан Шарқ аёллари. Саудияда аёллар...\n15.01.2018 20:16 0 152\nАёллар учун биринчи автомобиллар кўргазмаси Саудия Арабистонининг Жидда шаҳридаги салонда очилди. Бу ҳақда «ТАСС» агентлиги хабар берди.\nАвтосалонга фақат аёлларгина мижозлик қилишлари мумкин. «Савдо марказида ҳам фақат аёллар фаолият юритади. Барча кассирлар — аёл киши», дейди кўргазма ташкилотчиси Шариф Муҳаммад.\n2017 йилнинг сентябрида Саудия Арабистони қироли Салмон бин Абдул Азиз ас-Сауд аёлларга ҳайдовчилик гувоҳномаларини олишлари бўйича қарор чиқарган эди. Унга қадар эса Саудия Арабистони аёлларга автоулов бошқариш мумкин бўлмаган ягона мамлакат бўлиб келаётганди. Ҳайдовчилик гувоҳномасини бериш бўйича қонун жорий йилнинг 23 июнидан бошлаб кучга киради.\nШунингдек, 2018 йилнинг март ойидан бошлаб Саудия Арабистонида аёллар учун автомактаб ҳам очилиши режалаштирилган.\nСаудия Арабистони мардикор аёллар автосалон


Кечагина бизни ўзига муштоқ қилиб, соғинтирган моҳи рамазоннинг сўнги даҳасида турибмиз. Қалбимизда чексиз қувонч билан бирга бизни тарк этаётган ойнинг ҳасрати ҳам бор.\nРукнимизнинг галдаги суҳбатдоши тижоратчи биродаримиз Муҳаммад Саид Иброҳимов.\n“Тижоратчи бўлганим сабабми, дунё ташфишлари билан бўлиб, рамазонни қандай келиб қолганлигини сезмай ҳам қолибман. Илк кунидан оилавий рўза тутдик. Саҳарликдан сўнг бомдод намози вақтигача отам Шайх Муҳаммад Содиқ Муҳаммад Юсуф ҳазратларининг “Ҳадис ва ҳаёт”, “Одоблар хазинаси” китобларидан ўқиб берадилар. Диққат билан эшитамиз. Лекин, тонгда яна дўконга бораману қалбимни дунё ишлари эгаллаб олади.\nДўконга ҳар куни ҳар турли одам келади. Базан чарчоқдан, базан жаҳлдан кўплари билан тортишиб қоламиз... Ифторга яқин уйга қайтаман. Яқинда отам навбатдаги мутолаанинг бирида: “Батаҳқиқ, жаҳаннам учун кўплаб жин ва инсларни яратдик. Уларнинг диллари бору тушуна олмаслар. Кўзлари бору кўра олмаслар. Қулоқлари бору эшита олмаслар. Ана ўшалар чорва ҳайвонлари кабидирлар. Балки улардан ҳам баттарроқдирлар. Ана ўшалар ғофилдирлар”, (Аъроф-179. Тафсири ҳилол) ояти ҳамда “Кишининг мол-дунё ва шарафга бўлган ҳирси унинг дини учун, қўйга қўйиб юборилган икки оч бўридан ҳам ҳатарлироқдир”, ҳадисини шарҳлари билан ўқиб берди.\nМени шу онданоқ бир ўй ўзига тортди. Юқоридаги оят ва ҳадис гўё тўғри менга қарата айтилгандек. Эҳтимол шунинг учун қулоғимга насиҳат, оят ва ҳадис кирмаётгандир. Балки шунинг учун қалбимда ҳаловат ва тилимда зикр бўлмаётгандир. Шу сабаб билиб билмай одамларнинг дилига озор бераётгандирман. Туни билан саҳарлик вақтигача тавба қилиб, истиғфор айтиб чиқдим. Аммо, кўнглим тўкис ҳаловат топмади...\nУламолар: “Инсон Аллоҳга осий бўлсаю тавба қилса кечиради. Аммо, банданинг бандадаги ҳаққини Аллоҳ таоло кечирмайди то ўзаро розилашмагунча” дея таъкидлаган эканлар.\nТонгдан кўчага чиқдиму қанча танишим бўлса барчасидан чин қалбдан кечирим сўраб, розилик сўрадим. Мен учун мўжиза содир бўлди. Танишларим, мендан хафа бўлганлар ҳайратга тушишди, ҳатто базилари кўзига ёш олди. Кейин уйга келиб мени ҳафа қилганларни ҳаммасини кечирдим...\nШу ондан қалбимда ором пайдо бўлди. Алҳамдулиллаҳ! Бу йилги рамазон мен учун ўзгача руҳда келди.\nАзизлар сиз ҳам одамлардан розилик сўранг ва одамларни кечиринг! Ҳаловат ва ором кўнглингизни ҳушнуд этади.


2017 йил январь-декабрда чакана товар айланмаси 3925,1 млрд. сўмни ташкил этди ва ўтган йилнинг шу даврига нисбатан 100,1 фоизга ўсди.\n2016 йил январь-декабрга нисбатан фоиз\nЙирик савдо корхоналарининг чакана савдо айланмаси ҳажми 2017 йил\nянварь-декабрда 505,3 млрд. сўмни ташкил қилиб, ўтган йилнинг шу даврига нисбатан 103,9 фоизга ошган.\nКичик тадбиркорликнинг жами чакана савдо ҳажми жорий йилнинг январь-декабрь ойларида 3011,7 млрд. сўмни ташкил этиб, ўтган йилнинг шу даврига нисбатан 100,6 фоизга ошган.\nУмумий овқатланиш соҳасининг товар айланмаси 66,5 млрд. сўмга етди ёки\n2016 йил январь-декабрга нисбатан 107,9 фоизга ўсди.\nЧакана савдо (умумовқатланиш фаолиятини қўшган ҳолда) аҳоли жон бошига нисбатан ҳисоблаганда 2174,9 минг сўмни ташкил этиб, ўтган йилга нисбатан\n98,5 фоиз булиб (2016 йил январь-декабрь ойларида 1894,4 минг сўмни ташкил этган).\n2017 йил январь-декабрда чакана савдо айланмаси таркиби\nянварь-декабрига нисбатан фоиз


Путин Москвада уйларнинг оммавий бузилиши ҳақидаги қонунни имзолади\n23:10 / 01.07.2017\nРоссия президенти Владимир Путин 1 июлда Москвада турар-жой биноларининг оммавий бузилишини назарда тутувчи реновация дастури ҳақидаги қонунни имзолади.\nУшбу дастур Москвада биринчи навбатда 5 қаватли уйлар аҳолисининг оммавий кўчирилиши ва бу уйларнинг бузилишини назарда тутади. Москва мэри Сергей Собяниннинг айтишича, дастур 15 йилга мўлжалланган. Қонунга кўра, биринчи бўлиб эски уйлар бузилади.\nМосква мэрияси дастурга киритилган 4,5 минг уйдан иборат рўйхатни чоп этган. 15 майдан 15 июнгача уйларда яшовчилар орасида "Фаол фуқаро" портали ва "Менинг ҳужжатларим" маркази орқали дастурда иштирок этиш бўйича овоз бериш бўлиб ўтган. Якуний рўйхатга уйнинг бузилиши учун унда яшовчи аҳолининг 3 дан 2 қисмидан кўпроғи овоз берган уйлар кирган.\nДастурда иштирок этишга қарши 460 га яқин уй қарши овоз берган. Мэрияда таъкидланишича, бошида рўйхатда бўлмаган шунчага яқин уй аҳолиси кейинроқ уларни дастурга қўшишни сўрашган.\nВладимир Путин уйлар реновация дастури


Нурхон Нафасов нега судланаверади? Токио Олимпиадасидан қуруқ қолган каратечилар раҳбари билан очиқ суҳбат | Qalampir.uz\nНурхон Нафасов нега судланаверади? Токио Олимпиадасидан қуруқ қолган каратечилар раҳбари билан очиқ суҳбат\nИнтервью\t05 Июль 18:43 15117\nТокио Олимпиадаси бошланишига саноқли кунлар қолди. Тўрт йилликнинг энг нуфузли мусобақаси яқилашар экан ўзбек спортчиларининг қўлга киритган йўлланмалари ҳақида кўп ва хўп гапирилади, муҳокама қилинади. Бироқ карате спорт тури бўйича вакилларимизнинг ҳеч бири лицензияни қўлга кирита олмади.\nЖорий йилнинг 16 июнь куни эса Ўзбекистонда хизмат кўрсатган спорт устози, Ўзбекистон карате миллий федерацияси президенти, Марказий Оиёда илк ва ягона 6-дан қора белбоғ соҳиби Нурхон Нафасовга навбатдаги суд ҳукми ўқилгани ҳақида хабар берган эдик. Демакки, соҳад камчилик ва муаммолар, ислоҳ қилиндиган қатламлар талайгина. Ушбу жиҳатларни ҳисобга олиб, QALAMPIR.UZ Нурхон Нафасов билан суҳбатлашди. Унда суд натижаларининг хулосалари ва соҳадаги муаммо ва камчиликлар хусусида сўз борди.\nТалашиладиган креслонинг ўзи йўқ – Нурхон Нафасов\nҚамариддин Шайхов, журналист: — Суҳбатимиз расмиятчиликдан йироқ бўлади, деб ўйлайман. 90-йиллар охири 2000 йиллар бошларида футболда Миржалол Қосимов, боксда Артур Григорян, каратеда эса, Нурхон Нафасов номи анча машҳур бўлган ва бу минглаб ёшларнинг спортга қизиқишини уйғотган. Ўшанда карате спорт тури билан шуғулланувчилар сони жуда кўп эди. Йиллар ўтиб каратенинг обрўси тушиб кетди. Куни кеча пайдо бўлган хабарлар, федерациядаги можаролар ва суд жараёнлари ҳам бунга янада туртки бўлди. Ўзбек каратеси атрофида нималар бўляпти?\nНурхон Нафасов, Ўзбекистон карате миллий федерацияси президенти: — Авваламбор, таклиф учун раҳмат. Ҳозирда 2000 йилларда бўлгани каби 70 минглаб каратечилар мавжуд эмас, бор-йўғи 10 минг атрофида. Уни аввалги даражасига қайтаришга ҳаракат қиляпмиз. Маълум сабабларга кўра 2006 йилда федерация президентлигидан кетдим ва 12 йиллик танаффусдан сўнг яна қайтиб келдим…\nҚ.Ш.: — Кетдингизми ё кетказилдингиз?\nН.Н.: — Кетказилдим, десам тўғрироқ бўлади. Иш бор жойда тортишувлар бўлади. Қандайдир шахсларнинг буюртмалари туфайли ишдан кетдим.\nҚ.Ш.: — Бу муддат давомида нима билан шуғулландингиз?\nН.Н.: — Хусусий карате мактабида 12 йил давомида шогирдлар тайёрладим. Тижорий таклифлар бўлди, бироқ ҳеч қаерга кетмадим. 2018 йилда Миллий олимпия қўмитаси ва Жисмоний тарбия ва спорт вазирлиги Карате федерациясининг аввалги мавқеини қайтариш таклифи билан чиқишди ва май ойида мени раҳбарлик лавозимига қайтаришди. Қўлимдан келганча уни бошқаришга ваъда бердим. 3 ой муддат ўтгач, аввалги раҳбарларнинг буюртмаси билан мени Ўзбекистон Республикаси Бош прокуратураси қошидаги Иқтисодий жиноятларга қарши курашиш департаментига таклиф қилишди. “Ҳурматли, Нафасов, ёки федерациясини қайтариб берасиз ёки устингиздан яна жиноий иш очилади”, дейишди. Кимга? Мендан аввал раҳбарлик қилган Аълам Муллаевга. 12 йил давомида кўплаб мураббийлар ва спортчилар кўчада қолди, мен уларга каратенинг аввалги мавқеини қайтаришга ваъда бериб қайтиб келганимни ва яна аввалгидек оммавий спорт турига айлантира олишимни айтдим. 26 сентябр куни, навбатдан ташқари конференция ўтказиб, мени ишдан бўшатишди. Адлия вазирлигига, собиқ Жисмоний тарбия ва спорт вазирлигига ҳамда Миллий олимпия қўмитасига мурожаат қилдим. Федерация нодавлат-нотижорат ташкилот бўлгани учун фақат суд орқали ҳал қила олишимни тушунтиришди. Судда ютиб чиққанимдан сўнг, прокуратура менга нисбатан жиноий иш очди.\nҚ.Ш.: — Федерацияларга тайинлов ишлари бевосита МОҚ иштирокида амалга ошириладими?\nН.Н.: — Фуқаролик судида ютиб чиққанимдан сўнг вазирликка, Миллий олимпия қўмитасига мурожаат қилдим, жамоатчилик ташкилоти бўлгани сабаб аралаша олмасликларини айтишганди. Ўшанда Рустам Шоабдураҳмонов қўмита раиси эди.\nҚ.Ш.: — Сиз раислик лавозимига келганингизда, каратени тушунадиган шахс қайтгани учун спорт жамоатчилиги қувонганди. Нимадир бўлдию 2019 йилда сизга нисбатан жиноий иш очилди, камомадлар аниқланди. 2019 йил ўрталарида эса, МОҚ раҳбарияти янгиланди. Муаммолар бўйича янги раҳбарият билан мулоқот қилганмисиз?\nН.Н.: — Бир неча марта мурожаат қилганман. Жамоатчилик ташкилоти бўлганимиз сабабли суд орқали ўзимиз ҳал қилишимизни айтиб, аралашишдан бош тортишди. Қандай тушунтиришни билмайман: устимдан жиноий иш очилди, коррупция ва ўта муҳим ишлар бўйича тергов бўлими ишни тафтиш қилди. Бор-йўғи 3 ойлик фаолиятимга доир ишлар икки марта Тошкент шаҳар прокуратурасида, икки марта Бош прокуратурада кўрилди. Ўзингиз ўйланг, 3 ойда федерацияда қандай муҳим жиноят содир этган бўлишим мумкин.\nНега менгача бўлган даврда ажратилган 14-15 миллиард пулларни текширилмайди. Суднинг 2019 йилдаги ҳукми билан ва 2021 йилдагиси деярли бир хил. Менинг вазифам мансаб талашиш эмас, каратени ривожлантуриш. Агар хоҳлашса, яна шундай ҳукм чиқиши мумкин экан. Уларга [терговчиша] нохолис эканликларини, менгача бўлган даврда 10-15 миллиард сўмлик ҳисоблар борлигини айтдим. У эса, ўзининг буйруқни бажарувчи оддий ходим эканини айтди.\nҚ.Ш.: — Иш терговга оширилгунига қадар 3 ойлик фаолиятингиз давомида, молиявий ҳисоботлар бўйича текширувлар бўлиб ўтдими?\nН.Н.: — Оирги марта 2019 йилда Ўта оғир ишлар бўйича тергов бўлимида сўроқ ҳам қилмасдан ишимни судга оширишган. Ўшанда Мирзо Улуғбек туман судидда кўрилган масалалар бу сафар ҳам кўтарилди.\n35 миллион сўм миқдоридаги пул ЎКМФ ҳисоб рақамига сал кечроқ тушган. Миллиардлар ажратилган пуллар қолиб шу сумма 4 марта судда муҳокама қилинди. Вазифам улар билан олишиш эмас. Спортни ривожлантиришни истайман. Давлат ажратаётган пулларга каратени биринчи рақамли спорт турига айлантириш мумкин. Нега қилинмаяпти? Ўйлашимча, коррупция элементлари бор.\nҚ.Ш.: — Спорт коррупциялашгани бутун дунёда айтилади. Бизда қайси доирада коррупция кучли, юқори ёки қуйи?\nН.Н.: — Нотўғри гапириб қўймасликка ҳаракат қиламан, аста-секин судда ютиб келяпмиз, спорт вазирлигига кирмоқчи бўлдик. Ҳатто, вазирнинг ўринбосари билан ҳам учраша олмадик. Суд кетаётгани сабабли бизни эшитишни хоҳламади. Янги вазир келгач, шахсий фикримча, олдингига қараганда вазият яхши томонга ўзгарди. Францияда ўтган сўнгги лицензион мусобақдан аввал 2020 йил 28 октябрда Равшан Эрматов ва Ойбек Қосимов билан йиғилиш ўтказилди.\nУнда: “Ўртоқ, Нафасов, терма жамоани олимпиадага тайёрлаш ишларига аралашманг”, деб айтишди.\n2016 йилда карате Олимпиада спорт турлари қаторига киритилган бўлса, давлат томонидан ажратилган маблағга жуда кўп ишларни амалга оширса бўлади. Натижалар кўрсатиш муаммосиз бўлиши керак. Лекин шу вақтгача бирорта лицензия йўқ.\nНатижалар билан Олимпия қўмитаси бош котиби Ойбек Қосимовга мурожаат қилдим. Ҳеч қандай реакция бўлмади. Мен каратени тушунаман. 2016 йилдан 2020 йилгача 20 миллиард сўм миқдорида пул ажратилган. Бунга ҳеч йўқ 5 та лицензияни қўлга киритса бўлади. Терма жамоани лицензион турнирга тайёрлаган иккита мураббий яхши инсондир, лекин мутахассис сифатида “ноль”. 50 килограмм оғирликдаги каратечини 4 йил давомида 55 кг вазн учун тайёрлабди. Париж мусобақаси кўрсатди ҳаммасини.\nҚ.Ш.: — Ўртоқ, Нафасов, гапириш осон. Ўзингиз 2018 йилдан бери нимани қойил қилдингиз, дегувчилар жуда кўп топилади.\nН.Н.: — Ўзбекистон чемпионатининг ва юртимизда ўтадиган бошқа мусобақаларнинг обрўсини оширдим. Бокс ва дзюдо мусобақаларига ҳавас қилганим сабаб, шулар қатори ўтказишга ҳаракат қилинди. Наврўз байрамига бағишланган мусобақаларни ўтказдик. Барча ёш тоифасида 141 та яхши спортчини танлаб олдик. Ваъда бера оламанки, улар Осиё ва Жаҳон чемпионатлари ҳамда Олимпия ўйинларида натижа кўрсатади. Биз Ўзбекистоннинг янги терма жамоасини саралаб олдик. Менгача бўлган ва кейинги даврда эса иккита мураббий 5 та спортчини тайёрлади, мусобақаларга олиб борди, бироқ натижа йўқ.\nҚ.Ш.: — Шармандали вазият. Шунча спортчиларни саралаб олинганини айтяпсизу, лекин натижалар кўрсатилмагани тушунарсиз. Ўзбекистонда янги давр карате усталари туғилмаган бўлиши мумкин эмас. Қани улар? Ёки коррупция шу қадар қулоч отиб кетганми? Францияга “музқаймоқ ейиш учун” борилганми?\nН.Н.: — Натижаларсиз ўтган 14 мусобақага ҳар доим, иккита мураббий, бешта спортчи ва федерациянинг аввалги ходимлари борган. Мен бирортасида иштирок этмаганман. Аслида Ўзбекистонда кучли мутахассис ва карате усталари кўп.\nҚ.Ш.: — Улар федерацияга ишонишадими? Шахслар алмашгани билан федерация низоми ва қарорлар, ўрнатилган тизим ишлаши керак. Акс ҳолда федерациянинг кераги йўқ.\nН.Н.: — Ишонч бўлиши учун биринчи галда натижа кўрсата олмаган аввалги жамоа халқдан узр сўраб, истеъфога чиқиши керак. Олимпия қўмитаси ёки бошқа жойда туриб, уларга раҳнамо бўлаётганлар ўйлаши керак. Миллат шарафи ҳар нарсадан юқори бўлиши керак. Спортга берилган эътибор юқори даражада. Ривожанган далатларнинг аксарияти спортга бу қадар эътибор қаратмайди. Айримлар тўғри ишласа, яхши бўлади. Ўзбекистонда сиз ўйлагандан ҳам кучли спортчилар бор.\nҚ.Ш.: — Сиз амалдор сифатида бу фикрга энди келгандирсиз, буни ўзбек халқи бир неча ўн йиллардан буён билади. Лекин у спортчилар тан олинмайди.\nН.Н.: — Ҳозирги ислоҳотлар сабабли ҳаммаси тан олиниши керак. Уларни кечиктириб бўлмайди. Туризм ва спорт вазирлигининг талабларини қонун доирасида бажарсак, ҳаммаси яхши бўлади.\nҚ.Ш.: — Узоқ йиллар федерация раҳбари бўлиб ишлаб, 12 йиллик танаффусдан кейин яна раҳбарликка қайтдингиз. 3 ойлик фаолиятингиздан сўнг яна суд жараёнлари бўлганига қарамасдан муҳрни бермагансиз. Курсингизни шунчалик яхши кўрасизми. Юзлаб шогирдларингиз бор, камсуқум одамсиз. 2003 ва 2006 йилларда ҳам судлангансиз. Ўша жараёнлар сизга дарс бўлмаганмиди?\nН.Н.: — Спортни тушунмаган одам лавозим талашяпти, деб ўйлайди. Бироқ ундай эмас. Кимга ташлаб кетасан, деб савол бермайсизми? Шунча масъулиятли нарсани кимга ташлаб кетасиз. Спортчилар билан суҳбатлашсангиз кўзингизга ёш келади. Ҳақиқатан ҳам эзилиб кетишди. Уларга ачинаман. Айрим мураббийларнинг шароитларини кўриб, қўрқиб кетасан киши. Лекин улар фидоий. Абгор аҳволдаги спорт залида 10 соатлаб машғулот ўтишга ҳам тайёр.\nМен ҳозир ишлашга тайёрман: ҳамма коррупционерлар кетсаю ислоҳот қилишга ваъда берилса. Ўзбек карате усталарини Олимпиадада кўрмоқчи эдим. 2018 йилда МОҚ раиси Умид Аҳмаджонов ишга қайтганимда Олимпия ўйинларида натижа қандай бўлишини сўраганди. Ўшанда 2 та медаль ваъда қилганман. Аҳмаджонов, “йўқ, бунақаси кетмайди, 3 та медаль олмасангиз мен сиз билан гаплашмайман”, деб туриб олган. Мен суддан чиқиб, судга югураверсам, қандай қилиб натижа кўрсатаман.\nКимлар раҳбар бўлиши мен учун муҳим эмас, асосийси натижа бўлса кифоя.\nҚ.Ш.: — Олимпия ўйинларига йўлланма сотиб олинмаслигига ким кафолат беради?\nН.Н.: — Энди бу ҳар бир каратечининг виждонига ҳавола. Мана шу бешта спортчи билан сотиб олиш мумкин, деб ўйлайсизми? Бу нарса бўлмайди, Осиё чемпионати деган номи бор ахир. Буларда ёндашиш нотўғри. “Чумчуқ сўйса ҳам, қассоб сўйсин” дейишган. Муллаев умрида карате билан шуғулланмаган одам, у – бизнесмен. Мураббийлардан бири сузиш мутахассиси, бири муҳандис. Агар мабодо Нафасовнинг “овозини ўчириш” учун бўлса ҳам Франциядан ютуқ олиб келинганда, зўр бўларди. Ўйлашимча, Нафасов номидан кўра, Ўзбекистон ғурури кўпроқ устун туради.\nСиз йўлланмани сотиб олиш ҳақида гапиряпсиз, ҳолбуки Ўзбекистон карате федерациясининг бугунгача бир хоналик офиси ҳам бўлмаган. Сиз эса кресло талашасиз деяпсиз, ваҳоланки талашиладиган креслонинг ўзи йўқ. Худо хоҳласа, мен 2 йил ичида карате миллий федерациясининг базасини яратаман.\nҚ.Ш.: — Сиз авваллари ишлаб кетган даврингиз, яъни 2006 йилларда ҳам бу ернинг базаси бўлмаганми?\nН.Н.: — Биз у пайтлари ҳомийларнинг эшиги тагида садақа сўраган каби “сарғайиб” турар эдик. Президентимиз томонидан сўнгги 5 йилда амалга оширилган ислоҳотлар ва ажратилаётган пуллар жуда кўплиги боис, бугунги кундан камчилик қидириш ноўрин. Ҳамма имконият бор, фақат фойдаланадиган одам йўқ. Энг ачинарлиси, нима сабабдан “Ўзбекистон каратеси бирорта йўлланмага эга чиқмади?” деган савол жавобсиз қолдирилгани бўлди. Охири нима бўлади, билмадим...\nҚ.Ш.: — Карате шу кетишда кетаверса…\nН.Н.: — Буни айтишга ҳам қўрқаман, эшитувчиларга ғалати таъсир қилади. Кўплаб каратечилар бошқа соҳаларга, ёки таэквондога ўтиб кетгани сир эмас. Баъзилари эса спортдан эмас, Ўзбекистон чиқиб кетди. Улар Чехия, Венгрия фуқаролигини олиб, ўша давлат терма жамоаси сафида карате тушишни маъқул кўрмоқда. Бир спортчини аэропортга кетаётган жойида зўрға ортга қайтариб қолишга кўндирганман. Ўша йигит Парижда 5 та жангда ютиб келди. Агар сиз айтаётгандек, ҳамма нарса шу туришда давом этаверса, катта эҳтимол билан ҳеч қанақа ўзгариш бўлмайди.\nҚ.Ш.: — Бундан 2 йил аввалги судланишингизни ўша вақтдаги МОҚ раиси Умид Аҳмаджонов билан боғлашган эди. Ўзингиз ҳам шундай фикрда бўлгансиз. Вақт ва кейинги судлар кўрсатдики, бу масала Аҳмаджонов шахси билан боғлиқ эмас.\nН.Н.: — Менимча, судланишимга Умид Аҳмаджоновнинг алоқаси йўқ. Мен ўша пайтнинг ўзидаёқ билганман бу кимнинг буюртмаси эканлигию, нима сабаб бўлганини. Ўзининг оғзидан эшитганман буюртмачини. Чунки, Аҳмаджоновдан бу ҳақда сўраганимда, у “Бу ишларнинг менга алоқаси йўқ, ака. Кимни сабаб бўлаётганини ўзингиз ҳам сезган бўлсангиз керак”, деб айтганди. Ўшанда билдимки, тахминларим тўғри.\nҚ.Ш.: — Ўшанда сиз федерацияга келганингиздан кейин каратечиларнинг овқатланиши борасида камчилик кузатилгани, пасайиш бўлгани айтилди. Нима, сиз ишлаган пайтда каратечилар “роллтон” ейдиган даражага тушиб қолдими?\nН.Н.: — Қўрқмасдан айта оламанки, бу ишларнинг ҳам менга алоқаси йўқ. Спортчилар, ҳатто, халқаро мусобақаларга ҳам ўзи билан халта-халта “роллтон” олиб боришган. Кейин билсам, бутун умр шунга ўрганишган экан. Улар учун давлат ҳар доим сафар пули ажратган. Уларга бу ҳақда айтдим ва ажратилган пулни бердим. Ўшанда спортчиларимиз умрида биринчи марта сафар пулини олганини айтишганди. Ачинарли ҳолат...\nҚ.Ш.: — Федерациянинг сиз раҳбарлигингизда уюштирилган матбуот анжумани худди чет эл кинолари сингари барчанинг ёдида қолган. Ўшанда журналист ва блогерлар сизга савол беришлари керак бўлган пайтда, спортчиларингиз у ерда жанжал уюштириб, сиздан ҳақ талаб қилган. Ўша вазиятни изоҳлай оласизми?\nН.Н.: — Ўша куни матбуот анжумани ўтказилиши ҳақида эълон берганимиздан кейин раҳбар лавозимида ишловчи бир одам мен билан боғланиб, “Матбуот анжумани уюштиришни биздан сўрадингизми, келишилганмиди, нега маслаҳатсиз иш қилдингиз?”, деди. Мен эса бу шунчаки матбуот анжумани эканлигини, бу ерда фақат Карате федерацияси билан боғлиқ мавзулар кўтарилиши, унинг иш режаси хусусида сўз боришини айтдим. Қолаверса, анжуманда сиёсий мавзулар ҳақида гап кўтарилмаслиги аниқ эди.\nШундан кейин футболчи ва мураббийлар келиб жанжал кўтаришни бошлади. Мендан ҳақ талаб қилишяпти, бу менинг ишим эмас, мен ОАВ вакилларига федерациянинг иш тартиби ҳамда вазифалари ҳақида маълумот бермоқчи эдим. Алам қилгани, ҳатто, Франциядаги катта мусобақага жўнатилган спортчиларга ҳам шу пул ажратилмаган ва улар сиз айтггандек “роллтон” еб юришга мажбур бўлган...\nСуҳбатнинг шу қисмида Карате федерациясидан қўнғироқ бўлди. Федерацияда ишловчи бош мураббийи Дилноза Бакирова Нурхон Нафасовнинг фаолияти борасида танқидий фикрлари ва бир неча саволлари борлигини маълум қилди. Биз унга савол бериш имкони борлигини айтиб, қулоқ тутдик.\nДилноза Бакирова: — Нурхон Зиётович қандай қилиб нодавлат-нотижорат ташкилотга на конференция, на йиғилиш қилмасдан президент бўлиб олди? Иккинчи саволим, ўтган йили бизга машғулот учун Бўстонлиқ туманида алоҳида уй ажратилганига қарамай, ёзнинг чилласида иссиқ кафе ичига татами қўйиб, машғулот қилдирган. Бундан тушган пулни эса “еб юборган”. Биз ўз ёнимиздан кунига икки маҳал ўша ерга бориб, ҳатто, тушликсиз шуғулланганмиз. Буларнинг сабаби қачон очиқланади?\nН.Н.: — Дилноза Бакирова айтган гапларнинг ҳаммаси бўҳтон. Ўқув-йиғини машғулотига ажратилган пулни “еди”, қалбаки ҳужжат қилди деб, анализ-синтез қилмасдан гапиряптилар. Буни прокуратура ўрганиб чиққан, суд кўрган ва хулосага келиб, қарор чиқарган. Иккинчидан, мен сайланган куним, 16 май куни конференция бўлган. Менда ўша конференциянинг ёзиб олинган видео лавҳаси бор, унда Бакированинг шахсан ўзи иштирок этган, мен бир қанча фоиз овоз тўплаб, президентликка сайланган эдим.\nБундан ташқари, биз яқин кунларда федерациядаги мураббийларнинг ҳар бир мурожаатини эшитиб ўтамиз, расмий ҳар қандай мурожаатга жавоб бераман. Агар хоҳласангиз, ушбу жавобларимни сизга етказиб туришим ҳам мумкин. Лекин бу гаплар ёлғон, расмий, мантиқли савол эмас.\nҚ.Ш.: — Дилноза Бакированинг саволига сиз суд ўз хулосаларини берган дедингиз, шунга кўра сиз 17 миллион сўмга жаримага тортилдингиз. Бундан келиб чиқишича, сиз ростан ҳам ўша ҳужжатларни қалбакилаштирдингизми?\nН.Н.: — Мен умуман ҳужжатларни қалбакилаштирганим йўқ! Бошида ҳам айтдим, яна қайта айтаман, буларни айбдор дейишдан ҳам йироқман, сабаби тез орада кимнинг ким эканлиги барчага аён бўлади.\n29 Июль 11:10 41934\n30 Июль 08:27 40231\n30 Июль 16:43 22442\n30 Июль 13:35 17953


Президент Шавкат Мирзиёев Тошкент шаҳрида иссиқлик таъминоти тизимини модернизация қилиш лойиҳаси тақдимоти билан танишди. — Sof.uz\n2.08 21:51 67 Ўзбекистон\nПрезидент Шавкат Мирзиёев 2 август куни Тошкент шаҳрида иссиқлик таъминоти тизимини модернизация қилиш лойиҳаси тақдимоти билан танишди.\nИссиқлик таъминоти ҳаёт сифатини таъминлайдиган омиллардан бири. Мамлакатимизда бу тизимни такомиллаштириш бўйича изчил ишлар амалга оширилмоқда. Жумладан, Жаҳон банки билан ҳамкорликда Андижон, Бухоро, Самарқанд, Чирчиқ шаҳарларидаги марказлашган иссиқлик таъминоти тармоқлари реконструкция қилинмоқда. Жорий йилдан бошлаб, Нукус, Андижон, Бухоро, Жиззах, Қарши, Навоий, Наманган, Самарқанд, Термиз, Гулистон, Урганч, Фарғона, Чирчиқ ва Ангрен шаҳарларида кўп қаватли уй-жойларга хизмат кўрсатиш бошқарув-сервис компанияларига ўтказилмоқда.\nТошкент аҳоли сони жиҳатидан ҳам, иссиқлик тармоқларининг кўлами бўйича ҳам мамлакатимизнинг энг катта шаҳридир. Бу ерда 9 минг 165 та кўп қаватли уй, 3 минг 475 та ижтимоий объект марказлашган иссиқлик таъминотига уланган. Лекин, магистрал ва тарқатиш тармоқларнинг 72 фоизи, марказий қозонхоналарнинг ҳаммаси, маҳаллий қозонхоналарнинг 90 фоизи эскирган.\nБу харажатларнинг ҳаддан зиёд ортиб, хизмат сифати пасайишига сабаб бўлмоқда. Масалан, ўтган йили иссиқлик энергияси йўқотилиши 44 фоизни, пулга чаққанда, 630 миллиард сўмни ташкил этган. Бунинг учун 460 миллион куб метр табиий газ, 55 миллион куб метр ичимлик суви, 154 миллион киловат электр энергияси ортиқча сарфланган.\nОқибатда “Тошиссиққуввати” давлат унитар корхонасининг кредитор қарздорлиги юқорилигича қолмоқда. Хизмат сифати пастлиги аҳолининг жиддий эътирозларига сабаб бўлмоқда.\nШу боис 2019 йил 2 декабрда “Тошкент шаҳрининг иссиқлик таъминоти тизимини янада такомиллаштириш чора-тадбирлари тўғрисида” Президент қарори қабул қилиниб, тизимда бозор тамойиллари ва давлат-хусусий шерикликни жорий этиш бўйича вазифалар белгиланган эди.\nЎтган даврда бу борада лойиҳа концепцияси тайёрланиб, таклифлар олиш учун танлов эълон қилинди. Осиё тараққиёт банкининг хулосасига кўра, Франциянинг “Veolia” компаниясининг лойиҳаси энг самарадор деб топилди. Бу компания Польша, Чехия, Руминия, Литва, Германиядаги шаҳарларда иссиқлик тизимини бошқариш тажрибасига эга.\nШу кунларда Тошкент шаҳар ҳокимлиги билан компания ўртасида хусусий шериклик шартномаси имзоланиши кутилмоқда.\nЛойиҳага кўра, “Veolia” компанияси томонидан 315 миллион евро, лойиҳа даврида олинадиган даромад ҳисобидан 1 миллиард 80 миллион евро йўналтирилиши кўзда тутилган.\nБу маблағлар эвазига 181 та иссиқлик қозонхонаси модернизация қилиниши, 28 мингта иссиқлик пункти ўрнатилиши, 841 километр тармоқ реконструкция қилиниб, 576 километр тармоқ янгидан қурилиши режалаштирилган. Шунингдек, 391 та махсус автомашина ва бошқа ускуналар сотиб олинади. Халқаро даражадаги техник аудит ва биллинг тизими жорий этилади.\nТақдимотда, аввало, иссиқлик таъминоти хизматларини хусусий шериклик асосида ташкил этиш методологиясини ишлаб чиқиш вазифаси қўйилди.\nПрезидентимиз таклиф этилаётган лойиҳани Тошкент шаҳридаги мавзелардан бирида намуна сифатида жорий этиб, самарадорлигини тажрибадан ўтказиш, ҳар томонлама чуқур ўйлаб, қарор қабул қилиш зарурлигини таъкидлади.\nБошқарувга беришдан олдин “Тошиссиққуввати” давлат унитар корхонасига тегишли мол-мулк ва бинолар хатловдан, кўп қаватли уйларнинг иссиқлик таъминоти тизимлари техник ва энергетик аудитдан ўтказилиши белгиланди.\nЛойиҳани амалга ошириш учун Иссиқлик тизимини ривожлантириш жамғармаси ташкил қилиш бўйича кўрсатма берилди. Лойиҳа доирасида олинган соф фойданинг 10 фоиздан ошган қисми мазкур жамғармага ўтказиб борилади.\nМахсус техника, ускуна ва материалларни давлат харидлари тўғрисидаги қонунга асосан очиқ тендер орқали, мақбул нархларда сотиб олиш кераклиги қайд этилди.\n“Veolia” компанияси билан бирга маҳаллий мутахассислар малакасини оширишни йўлга қўйиш муҳимлиги таъкидланди.\nБугун, 11:18 745\n15:12 0 Ўзбекистон\n15:09 19 Ўзбекистон\nБугун, 11:18 745 Ўзбекистон\nБугун, 11:12 198 Илм-фан